open-index/open-wikipedia-markdown huggingface dataset:
ফুলতি গিদালি

**ফুলতি গিদালি** (ইংৰাজী: Fulti Gidali; ১৯১১ - ২০১৯) এগৰাকী ভাৰতীয় লোকগায়িকা। তেওঁ "ষাইটোল সম্ৰাজ্ঞী" হিচাপে পৰিচিত আছিল।

## জীৱনী
ফুলতি গিদালিৰ জন্ম হৈছিল ১৯১১ চনত। তেওঁ "ষাইটোল" (ভাৰতৰ পশ্চিমবঙ্গৰ কোচবিহাৰ জিলাৰ এক ধৰণৰ লোকসঙ্গীত) গাইছিল। ষাইটোল গানৰ ক্ষেত্ৰত তেওঁৰ অৱদানৰ বাবে ২০১০ চনত তেওঁক ৰবীন্দ্ৰভাৰতী বিশ্ববিদ্যালয়য়ে একাডেমি পুৰস্কাৰ প্ৰদান কৰে। ইয়াৰ পিছত ২০১৩ চনত পশ্চিমবঙ্গ চৰকাৰে তেওঁক বঙ্গৰত্ন পুৰস্কাৰ প্ৰদান কৰে।

## তথ্যসূত্ৰ

শ্ৰেণী:গায়িকা
শ্ৰেণী:ভাৰতীয় মহিলা
শ্ৰেণী:পশ্চিম বংগৰ ব্যক্তি
ছ’ৰ্ণা

**ছৰ্ণা** () বা ছ’ৰ্ণা ইৰাণৰ এবিধ কাঠেৰে নিৰ্মিত বতাহৰ দ্বাৰা বজোৱা বা সুষিৰ প্ৰাচীন বাদ্যযন্ত্ৰ।
## ইতিহাস
এই বাদ্যযন্ত্ৰৰ ইতিহাস আচামেনিড বংশ (৫৫০–৩৩০ খ্ৰীষ্টপূৰ্ব)ৰ পৰাই আৰম্ভ হয় আৰু দিনটোৰ শেষত চহৰৰ গেটৰ পৰা বা স্থানীয় প্ৰশাসন ভৱনৰ পৰা বজাবলৈ ইয়াক ব্যৱহাৰ কৰা হৈছিল। এই প্ৰথা ইংলেণ্ডত ১৯ শতিকালৈকে চলি আছিল, চহৰখনে ঘণ্টাৰ হিচাপ ৰাখিবলৈ শ্বউম বজোৱালৈ অপেক্ষা কৰে। উৎসৱৰ অনুষ্ঠানত ইৰাণৰ আঞ্চলিক সংগীতত এই বাদ্যটো মূলতঃ বাহিৰত বজোৱা হৈছিল (পাৰ্চী কবি মৌলানা ৰুমীয়ে তেওঁৰ কবিতাত ছ’ৰ্না আৰু দোহলৰ কথা উল্লেখ কৰিছিল)।

আচেমেনিড ছ’ৰ্ণা আছিল এটা ডাঙৰ ট্ৰুম্পেটৰ দৰে বাদ্যযন্ত্ৰ, কিন্তু পিছৰ কালত ইয়াৰ আকাৰ হ্ৰাস পাইছিল, আৰু ইয়াৰ দৰে হৈ পৰিছিল (অবে( double-reed woodwind instrumen)), বা ড'জালে (ডাবল অ'বে), যাৰ বৈশিষ্ট্য হৈছে সৰল আকৃতিৰ ঘূৰোৱা কাঠৰ যন্ত্ৰ, যাৰ ঘণ্টাটো তল ফাললৈ বহল হৈ যোৱা ধৰণৰ। ইয়াৰ আগৰটোক ট্ৰুম্পেট হিচাপে শ্ৰেণীভুক্ত কৰা হৈছিল, কিন্তু এইটো আছিল অ’বেৰ ঘণ্টা আৰু ফ্ৰীব্ল'ইং এম্ব'চাৰ(ওঁঠেৰে চেপি ধৰি বজোৱা বাদ্য)ৰ ওপৰত ভিত্তি কৰি ভুল ধাৰণা আনে, যিয়ে প্ৰায়ে কাঁহৰ এম্ব’চাৰৰ সৈতে তলৰ পৰা সাদৃশ্য দিয়ে, বিশেষকৈ যদি অ’বেত ওঁঠ সংযোগ কৰিবলৈ কেইবাটাও আঙঠি লগোৱা হয়।

শ্বাহনামেৰ মতে ৰজা জামছিদেহে ছ’ৰ্ণাৰ উদ্ভাৱন কৰিছিল। সাহিত্যিক প্ৰমাণৰ বাহিৰেও ছাছানিয়ান বংশৰ (২২৪–৬৫১ খ্ৰীষ্টাব্দ)ৰ বহুতো শিল্পকৰ্মও আছে, ছ'ৰ্ণাৰ এনে ৰূপৰ প্লেট, বৰ্তমান হাৰ্মিটেজ সংগ্ৰহালয়ত আছে।

## কাৰ্য
ষ্টেপল নামৰ সৰু ধাতুৰ নলীৰ মাজেৰে চাপ দি সামান্য পৰিমাণৰ বায়ু জোৰ কৰা হয়, যিয়ে নলটোক ধৰি ব’ৰৰ সৈতে মিলাই দিয়াৰ কাম কৰে। ইয়াৰ বাবে বজাওঁতাজন নিশ্চিত হ’ব লাগিব যে ওবো বজোৱাৰ দৰে নতুন উশাহ লওঁতে হাওঁফাওঁৰ পৰাও জমা বায়ু ওলাই যায়।

প্ৰায়ে ছ’ৰ্ণা যোৰকৈ বজোৱা হৈছিল, সুৰ আৰু ড্ৰ’ন প্লেয়াৰৰ সৈতে। এই ড্ৰোনটোৱে সংগীতৰ সময়ত বিভিন্ন টোকালৈ গতি কৰিব পাৰে, ৰচনাৰ নিৰ্দিষ্ট ঠাইত সলনি হ’ব পাৰে।

আন কেইবাটাও নাম, যেনে- দোহল, ডাৱুল, টাভেল ইত্যাদি ছ’ৰ্ণাত প্ৰয়োগ কৰা হৈছে। যিহেতু দোহল এটা দুমুখীয়া ঢোল কেতিয়াবা ইয়াক পাৰ্চী ভাষাত ডো-ৰুয়েহ বুলিও কোৱা হয়, ইয়াৰ বিপৰীতে ঘভাল আৰু ডাফ, যিবোৰ য়েক-ৰুয়েহ (একমুখী)।
## জনপ্ৰিয়তা
লৰিষ্টান, চাহৰমহল আৰু বাখতিয়াৰী, কুৰ্দিস্তান, চিস্তান আৰু বেলুচেস্তান প্ৰদেশ আৰু ইৰাণৰ আজাৰবাইজানত বেছিকৈ ছ’ৰ্ণা বজোৱা হয়।

লৰিষ্টানত বিয়াৰ অনুষ্ঠানৰ সময়ত আৰু অন্ত্যেষ্টিক্ৰিয়াৰ অনুষ্ঠানতো (যাক চামাৰয়ুনা বুলি কোৱা হয়) ছ’ৰ্ণাক মূল বাদ্যযন্ত্ৰ হিচাপে ব্যৱহাৰ কৰা হয়। এই অঞ্চলত প্ৰায় সদায় ছ’ৰ্ণাৰ লগত দোহল দিয়া হয়।

বেলুচিস্তানত ইয়াক বেছিভাগেই মানুহৰ দল এটাই বৃত্ত গঠন কৰি, নাচি আৰু হাত চাপৰি বজাই পৰিৱেশন কৰা হয়। ড'-চাপিত প্ৰায় সদায় ছ'ৰ্ণা আৰু ড'হল অন্তৰ্ভুক্ত কৰা হয়। ছিস্তান আৰু বেলুচেস্তান অঞ্চলত বিবাহ অনুষ্ঠান আৰু অন্যান্য উদযাপনত সোৰ্না বেছিকৈ ব্যৱহাৰ কৰা হয়। বাদ্যযন্ত্ৰৰ লগত সদায় দোহল থাকে আৰু কেতিয়াবা বৃত্ত গঠন কৰি পৰম্পৰাগত নৃত্যও অন্তৰ্ভুক্ত হ’ব পাৰে।
## তথ্য সূত্ৰ

শ্ৰেণী:বাদ্যযন্ত্ৰ
ৰেশ্মা

**ৰেশ্মা** (উৰ্দু: ریشماں, ইংৰাজী: Reshma; প্ৰায় ১৯৪৭ – ৩ নৱেম্বৰ ২০১৩) এগৰাকী পাকিস্তানী লোক-গায়িকা। অন্যান্য সন্মানৰ লগতে পাকিস্তানৰ তৃতীয় সৰ্বোচ্চ সন্মান আৰু অসামৰিক বঁটা ছিতাৰা-ই-ইমতিয়াজ (ষ্টাৰ অৱ ডিষ্টিংচন)ৰে সন্মানিত হোৱা ৰেশ্মিকাক লোকগীত আৰু শক্তিশালী কণ্ঠৰ বাবে স্মৰণ কৰা হয়।

১৯৪৭ চনত ভাৰতৰ ৰাজস্থানৰ এক যাযাবৰী বাঞ্জৰা পৰিয়ালত জন্মগ্ৰহণ কৰা তেওঁৰ পৰিয়াল ভাৰত বিভাজনৰ পিছত কৰাচীলৈ স্থানান্তৰিত হয়। বাৰ বছৰ বয়সত সিন্ধৰ চেহৱানৰ লাল শ্বাহবাজ কালাণ্ডাৰৰ মন্দিৰত গান গাই থকাৰ সময়ত স্থানীয় এজন প্ৰযোজকে দেখা পাই ৰেশ্মাই পাকিস্তান ৰেডিঅ'লৈ নি বিভিন্ন লোকগীত বাণীবদ্ধ কৰাৰ সুযোগ প্ৰদান কৰিছিল। "লাল মেৰী" কোম্পানীটোৰ সৈতে তেওঁৰ প্ৰথম প্ৰকল্পটো জনপ্ৰিয় হৈছিল আৰু ১৯৬০ চনত কেইবাবাৰো দূৰদৰ্শনত অনুষ্ঠান পৰিবেশনৰ বাবে তেওঁক নিমন্ত্ৰণ কৰা হৈছিল।

ৰেশ্মাই পাকিস্তানী আৰু ভাৰতীয় দুয়োখন চলচ্চিত্ৰ জগতৰ বাবে গীত বাণীবদ্ধ কৰে। তেওঁৰ কিছুমান স্মৰণীয় গীতৰ ভিতৰত "লাল মেৰী", "হায় ও ৰাব্বা নাহিঁ লাগদা দিল মেৰা", "আখিঁয়া নু ৰেহেন দে" আৰু "লম্বি জুদাই" আদি। কেইবাবছৰ ধৰি ডিঙিৰ কৰ্কট ৰোগত আক্ৰান্ত হৈ ২০১৩ চনৰ ৩ নৱেম্বৰত পাকিস্তানৰ লাহোৰত তেওঁৰ মৃত্যু হয়।

## বঁটা
*২০০৮: সিতাৰা-ই-ইমতিয়াজ (ষ্টাৰ অৱ এক্সেলেন্স)ল- পাকিস্তানৰ ৰাষ্ট্ৰপতিয়ে প্ৰদান কৰে
*১৯৮২: প্ৰাইড অৱ পাৰফৰমেন্স বঁটা - পাকিস্তান চৰকাৰৰ দ্বাৰা 
*২০০০: পিটিভি শ্ৰেষ্ঠ গায়কৰ বঁটা

## তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
এম ভি ৰাজাম্মা

**এম ভি ৰাজাম্মা ** (; ১০ মাৰ্চ ১৯১৮ – ২৩ এপ্ৰিল ১৯৯৯) ১৯৩০ৰ দশকৰ পৰা ১৯৭০ৰ দশকলৈ বেছিভাগ তামিল, কানাড়ী আৰু তেলুগু ভাষাৰ চলচ্চিত্ৰত অভিনয় কৰা এগৰাকী অভিনেত্ৰী, চলচ্চিত্ৰ নিৰ্মাতা আৰু নেপথ্য কণ্ঠশিল্পী। তেওঁ ড° ৰাজকুমাৰ, শিৱাজী গণেশন, এম জি আৰ আৰু এন টি আৰৰ দৰে দক্ষিণ ভাৰতীয় অভিনেতাসকলৰ নায়িকা আৰু মাতৃ উভয় ভূমিকাত অভিনয় কৰাৰ গৌৰৱপ্ৰাপ্ত।  কৰ্ণাটক চৰকাৰে তেওঁৰ সন্মানত এম.ভি.ৰাজম্মা বঁটা প্ৰতিষ্ঠা কৰে। 

১৯৩৬ চনত মুক্তি পোৱা কানাড়া ছবি সংসাৰ নৌকাত মুখ্য অভিনেত্ৰী হিচাপে আত্মপ্ৰকাশ কৰি ৰাজাম্মাই সমগ্ৰ দক্ষিণ ভাৰততে পূৰ্ণদৈৰ্ঘ্য ছবিত এক বিস্তৃত  কৰ্মজীৱন উপভোগ কৰিছিল। তেওঁ দক্ষিণ ভাৰত আৰু কানাড়া ছবিৰ প্ৰথম আৰু অগ্ৰণী মহিলা প্ৰযোজক আছিল। ১৯৪৩ চনত তেওঁ নিজৰ ঘৰুৱা বেনাৰ বিজয়া ফিল্মছৰ অধীনত ৰাধা ৰমন ছবিখন নিৰ্মাণ কৰে।  তামিল চলচ্চিত্ৰত তেওঁৰ প্ৰৱেশ ১৯৪০ চনৰ ক্লাছিক হিট ছবি উথামা পুথিৰণৰ জৰিয়তে হৈছিল। তেওঁৰ চাৰি দশকজোৰা কৰ্মজীৱনত প্ৰায় ৬০ খন কানাড়ী, ৮০খন তামিল, ২০খন তেলুগু আৰু এখন হিন্দী ছবিত অভিনয় কৰিছিল। 
## বঁটা
* ১৯৯৭-৯৮ – কৰ্ণাটক চৰকাৰৰ দ্বাৰা প্ৰদান কৰা ড॰ ৰাজকুমাৰ বঁটা
## তথ্য সংগ্ৰহ

## বাহ্যিক সংযোগ
* 
*Potpourri of titbits about M. V. Rajamma 

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ নেপথ্য কণ্ঠশিল্পী
শ্ৰুতি কাপুৰ

**ড° শ্ৰুতি কাপুৰ** (জন্ম-২৫ ছেপ্টেম্বৰ) এগৰাকী ভাৰতীয় অৰ্থনীতিবিদ, মহিলা অধিকাৰ কৰ্মী আৰু সামাজিক উদ্যোগী। তেওঁ ছেইফটি (Sayfty)ৰ প্ৰতিষ্ঠাপক,যি পদক্ষেপৰ লক্ষ্য হৈছে যুৱতী আৰু কিশোৰীক সকলো ধৰণৰ হিংসাৰ বিৰুদ্ধে শিক্ষিত কৰা আৰু তেওঁলোকক সবলীকৰণ কৰা।

## প্ৰাথমিক জীৱন আৰু শিক্ষা
ভাৰতৰ কানপুৰত জন্মগ্ৰহণ কৰা কাপুৰে ২০০০ চনত আমেৰিকালৈ যায়। মাৰকেউট বিশ্ববিদ্যালয়ৰ পৰা অৰ্থনীতিত স্নাতকোত্তৰ ডিগ্ৰী লাভ কৰাৰ পিছত তেওঁ দুবছৰ ধৰি ৱাশ্বিংটন ডি চিৰ বিশ্ব বেংকৰ অৰ্থনীতিবিদ হিচাপে কাম কৰিছিল৷ ইয়াৰ পিছত তেওঁ অৰ্থনীতিত পিএইচডি সম্পূৰ্ণ কৰিবলৈ কেলিফৰ্ণিয়ালৈ যায়৷ আৰু বিশ্ব বেংকৰ পৰামৰ্শদাতা হিচাপে কাম কৰে। ডক্টৰেট ডিগ্ৰী লাভ কৰাৰ পিছত কাপুৰে এবছৰ ধৰি অক্সিডেণ্টেল কলেজত অৰ্থনীতি বিজ্ঞানৰ অধ্যাপনা কৰে।
## কৰ্ম
কাপুৰে ২০১৩ চনৰ জুন মাহত যুৱতী আৰু কিশোৰীক সকলো ধৰণৰ হিংসাৰ বিৰুদ্ধে শিক্ষা আৰু সবলীকৰণৰ বাবে Sayfty প্ৰতিষ্ঠা কৰে। এই পদক্ষেপে যুৱতী আৰু কিশোৰীসকলক আত্মৰক্ষাৰ ক্ষেত্ৰত প্ৰশিক্ষণ দিয়া, জলকীয়া-স্প্ৰেৰ দৰে সুৰক্ষা সঁজুলি ব্যৱহাৰ কৰা আইন আৰু আইনী অধিকাৰৰ প্ৰতি সজাগতা বৃদ্ধি কৰা, আৰু মহিলাসকলে অসুৰক্ষিত অনুভৱ কৰোৱা একাধিক দিশত গুৰুত্ব আৰোপ কৰা হৈছে। ২০১৫ চনত ফেমভাৰটাইজিঙৰ দ্বাৰা আয়োজিত অনুষ্ঠানত তেওঁলোকৰ প্ৰতিষ্ঠানটোৱে পিপলছ চয়ছ বঁটা লাভ কৰে। ২০১২ চনত দিল্লীত ২৩ বছৰীয়া এগৰাকী মহিলাক দলবদ্ধ ধৰ্ষণ আৰু হত্যাৰ পিছত কাপুৰে ছেইফটি প্ৰতিষ্ঠা কৰিছিল৷

## তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:অৰ্থনীতিবিদ
শ্ৰেণী:জীৱিত ব্যক্তি
ৰকষ্টাৰ ৰমণী অম্মাল

**ৰমণী অম্মাল** (১৯৫৪ – ৪ এপ্ৰিল ২০২৩), জনপ্ৰিয়ভাৱে তেওঁৰ মঞ্চনাম **ৰকষ্টাৰ ৰমণী অম্মাল**, এগৰাকী ভাৰতীয় লোক গায়িকা আৰু প্লেবেক ছিংগাৰ আছিল। ২০১৭ চনত টেলিভিছনৰ ৰিয়েলিটি শ্ব' জি তামিলৰ *ছা ৰে গা মা পা চিনিয়ৰছত* অংশগ্ৰহণ কৰাৰ পিছত তেওঁ বিশিষ্টতা লাভ কৰে। *তেওঁ ছা ৰে গা মা পা চিনিয়ৰছৰ* উদ্বোধনী সংস্কৰণৰ বিচাৰকৰ পৰা "ৰকষ্টাৰ" উপনাম লাভ কৰে। *কাঢল* (২০০৪) ছবিত প্লেবেক গায়িকা হিচাপে তেওঁ চলচ্চিত্ৰত আত্মপ্ৰকাশ কৰে।

## সংক্ষিপ্ত জীৱনী

মধ্যবিত্ত পৰিয়ালত জন্মগ্ৰহণ কৰা ৰমণি আম্মালে পাৰিবাৰিক অসুবিধাৰ বাবে পঢ়া-শুনা ত্যাগ কৰিবলগীয়া হৈছিল। সৰুতেই সংগীতৰ প্ৰতি আগ্ৰহ বজাই ৰাখিছিল যদিও টকা উপাৰ্জনৰ বাবে আনৰ ঘৰত কাম কৰিছিল।সংগীতৰ প্ৰতি থকা আগ্ৰহ জীপাল কৰি ৰাখিবলৈ তেওঁ বিবাহ অনুষ্ঠানতো গীত গাইছে। জীৱনৰ বেছিভাগ সময় আনৰ ঘৰত লগুৱা হিচাপে কাম কৰিছিল আৰু এই সময়ছোৱাতে ছবি এখনত গান গোৱাৰ প্ৰথম সুযোগ পাইছিল।২০০৪ চনত মুক্তি পোৱা ৰোমান্টিক নাট্য ছবি কাধলত কণ্ঠশিল্পী হিচাপে তেওঁৰ অভিষেক ঘটে। কথৱৰায়ণ (২০০৮), তেনাৱথু (২০০৮) আৰু হৰিদাস (২০১৩)ত গীত গাইছিল।অৱশ্যে তাই বেছি চিনেমাত সুযোগ নাপালে আৰু তাৰ পিছত তাই পুনৰ ঘৰুৱা কামত চাকৰ হিচাপে কামত লাগিল।

২০১৭ চনত ৬৩ বছৰ বয়সতে ৰিয়েলিটি টিভি শ্ব’ ছা ৰে গা মা পা চিনিয়ৰছৰ জৰিয়তে টেলিভিছনত অভিষেক ঘটায় আৰু পিছলৈ চলচ্চিত্ৰ গীত গোৱাৰ বাবে জনপ্ৰিয় ঘৰুৱা নাম হৈ পৰে, যাৰ কৃতিত্ব তেওঁৰ বাবে প্ৰবীণ অভিনেতা-ৰাজনীতিবিদলৈ পৰিণত হোৱা এম জি আৰৰ জনপ্ৰিয় গীত।সেই শ্ব’টোৰ শীৰ্ষ দহখন ফাইনেলিষ্টৰ ভিতৰত অন্যতম হৈ পৰে আৰু ২০১৮ চনৰ ১৫ এপ্ৰিলত অনুষ্ঠিত হোৱা গ্ৰেণ্ড ফিনালেত প্ৰথম ৰানাৰ্ছ আপ হয়। সা ৰে গা মা পা ছবিৰ সফলতাৰ পিছত তেওঁ বহু ছবিত গান গোৱাৰ সুযোগ পালে। পাৰ্শ্ব গায়িকা হিচাপে তেওঁ জংগা (২০১৮), সন্দাকোজি ২ (২০১৮), কাপ্পান (২০১৯) আৰু নেঞ্জামু নিৰ্মায়ুন্দু ওডু ৰাজা (২০১৯)ৰ বাবে গীত গাইছে।তেওঁ শ্ৰীলংকা, ছিংগাপুৰ আৰু আমেৰিকাত কেইবাটাও সংগীত কনচাৰ্ট পৰিচালনা কৰিছিল।

২০১৮ চনত টেলিভিছনৰ ধাৰাবাহিক য়াৰাদি নী মোহিনীত বিশেষ অতিথি হিচাপে অভিনয় কৰিছিল।

২০২৩ চনৰ ৪ এপ্ৰিলত ৬৯ বছৰ বয়সত আম্মালৰ মৃত্যু হয়।

## সংগীত তালিকা
  

## চলচ্চিত্ৰ তালিকা
**বোম্মাই নাইয়াগি* (২০২৩)

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:গায়িকা
ৰ'জেলি অ'কাম্প'-ফ্ৰিডমেন

**ৰ'জেলি অ'কাম্প'-ফ্ৰিডমেন ** (২৩ নৱেম্বৰ ১৯৩৭ – ৪ ছেপ্টেম্বৰ ২০০৫) এগৰাকী ফিলিপিনো-আমেৰিকান অণুজীৱবিজ্ঞানী আৰু উদ্ভিদবিজ্ঞানী আছিল। তেওঁ ছায়ান'বেক্টেৰিয়া আৰু চৰম পৰিবেশত বাস কৰা জীৱ(extremophiles)ৰ অধ্যয়নত বিশেষ অৱদান আগবঢ়াইছিল। তেওঁৰ গৱেষণাক মংগল গ্ৰহৰ পৰিবৰ্তন (terraforming) সম্পৰ্কীয় অধ্যয়নত উল্লেখ কৰা হৈছে। 

### জীৱন আৰু কৰ্মজীৱন
ৰ'জেলি অ'কাম্প'ৰ জন্ম হৈছিল ১৯৩৭ চনৰ ২৩ নৱেম্বৰ তাৰিখে ফিলিপাইনৰ মেনিলাত এলিছিঅ' আৰু জেনেৰ'ছা অ'কাম্প'ৰ ঘৰত।

 তেওঁ ১৯৫৮ চনত ফিলিপাইন বিশ্ববিদ্যালয়ৰ পৰা উদ্ভিদবিদ্যাৰ স্নাতক ডিগ্ৰী অৰ্জন কৰে। ১৯৬৬ চনত জেৰুজালেমৰ হিব্ৰু বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰাৰ পিছত, তেওঁ মেনিলাৰ ৰাষ্ট্ৰীয় বিজ্ঞান আৰু প্ৰযুক্তিবিদ্যা প্ৰতিষ্ঠানত কাম কৰিবলৈ ফিলিপাইনলৈ উভতি যায়। ১৯৬৮ চনত, তেওঁ ফ্ল'ৰিডা ষ্টেট বিশ্ববিদ্যালয়ত ড° ইম্ৰে ফ্ৰিডমেনৰ সৈতে যোগদান কৰে আৰু ১৯৭৩ চনত পিএইচ.ডি. ডিগ্ৰী লাভ কৰে। ১৯৭৪ চনত, তেওঁ ফ্ৰিডমেনৰ সৈতে বিবাহ বন্ধনত আবদ্ধ হয়। ১৯৮৭ চনত, তেওঁ টেলাহাছিৰ ফ্ল'ৰিডা এ এণ্ড এম বিশ্ববিদ্যালয়ত প্ৰফেছৰ হিচাপে নিযুক্ত হয়, আৰু গ্ৰীষ্মকালত ফ্ল'ৰিডা ষ্টেট বিশ্ববিদ্যালয়ত ফ্ৰিডমেনৰ সৈতে গৱেষণাত নিয়োজিত থাকে। তেওঁ তেওঁৰ জীৱনৰ শেষৰ ভাগত ছেটি(SETI) ইনষ্টিটিউটৰ বৈজ্ঞানিক পৰামৰ্শদাতা হিচাপে কাৰ্যনিৰ্বাহ কৰিছিল। 

তেওঁ আৰু তেওঁৰ স্বামীয়ে একেলগে সাগৰীয় শেলাই আৰু অন্যান্য অণুজীৱৰ অধ্যয়নৰ বাবে বিশ্বজুৰি ভ্ৰমণ কৰিছিল। ১৯৭০ চনৰ মাজভাগত, তেওঁলোকে এণ্টাৰ্কটিকাৰ ড্ৰাই ভেলী অঞ্চলৰ ৰ'ছ মৰুভূমিত গৱেষণা কৰিছিল, য'ত পৰ্বতমালাসমূহ জীৱনহীন বুলি ধৰা হৈছিল। এই ঠাইসমূহ শীতল আৰু শুষ্ক আছিল আৰু বেছিভাগ অঞ্চল আছিল বৰফহীন‌‌। তেওঁলোকে বীকন বালুকাশিলাত কল'নাইজ কৰা ক্ৰিপ্ট'এণ্ড'লিথ নামৰ অণুজীৱ আৱিষ্কাৰ কৰিছিল, যিবোৰে ঠাণ্ডা সহ্য কৰি গ্ৰীষ্মকালত পুনৰ জলীয়ভূত হৈ আলোক সংশ্লেষণ কৰিব পাৰে। লেব'ৰেটৰিত সফলতাৰে ইহঁতক উৎপাদন কৰোৱাৰ পিছত, তেওঁলোকে ১৯৭৬ চনৰ ২৪ ছেপ্টেম্বৰত এই আৱিষ্কাৰ সম্পৰ্কে এটা প্ৰবন্ধ লিখে। এই কামটো নাছা আৰু ৱাল্টাৰ ক্ৰ'নকাইটে মংগল গ্ৰহত জীৱনৰ সম্ভাৱনাৰ আধাৰ হিচাপে উল্লেখ কৰিছিল, কাৰণ মংগলৰ পৰিৱেশো একে ধৰণৰ। 

এণ্টাৰ্কটিকাৰ ডাৰৱিন পৰ্বতমালাৰ ফ্ৰিডমেন শৃংগ তেওঁৰ নামত নামকৰণ কৰা হৈছে,কাৰণ তেওঁ ইয়াৰ বীকন বালুকাশিলাত এণ্ড'লিথিক অণুজীৱ সহ-আৱিষ্কাৰ কৰিছিল। ৰাষ্ট্ৰীয় বিজ্ঞান প্ৰতিষ্ঠানে ১৯৮১ চনত তেওঁক এণ্টাৰ্কটিকা সেৱা পদক প্ৰদান কৰে। 

তেওঁৰ জীৱনকালত, তেওঁ বিশ্বজুৰি চৰম পৰিবেশৰ পৰা ১,০০০ ৰো অধিক প্ৰকাৰৰ অণুজীৱ সংগ্ৰহ কৰিছিল। ৰ'জেলি অ'কাম্প'-ফ্ৰিডমেনৰ মৃত্যু ২০০৫ চনৰ ৪ ছেপ্টেম্বৰত পাৰ্কিনচন ৰোগত কিৰ্কলেণ্ড, ৱাছিংটনত হৈছিল।

## তথ্যসূত্ৰ

শ্ৰেণী:বিশ্বৰ মহিলা উদ্ভিদ বিজ্ঞানী
শ্ৰেণী:বিশ্বৰ মহিলা অণুজীৱবিজ্ঞানী
শ্ৰেণী:কুৰি শতিকাৰ আমেৰিকান মহিলা বিজ্ঞানী
শ্ৰেণী:কুৰি শতিকাৰ মহিলা বিজ্ঞানী
শ্ৰেণী:একৈশ শতিকাৰ মহিলা বিজ্ঞানী
শ্ৰেণী:একৈশ শতিকাৰ আমেৰিকান মহিলা বিজ্ঞানী
শ্ৰেণী:১৯৩৭ চনত জন্মা ব্যক্তি
শ্ৰেণী:২০০৫ত মৃত্যু হোৱা ব্যক্তি
শীলা মেহৰা

**শীলা মেহৰা** () হ'ল এগৰাকী ভাৰতীয় স্ত্ৰীৰোগ বিশেষজ্ঞ, প্ৰসূতি বিশেষজ্ঞ আৰু নতুন দিল্লীৰ মূলচান্দ হাস্পতালৰ স্ত্ৰীৰোগ আৰু প্ৰসূতি বিভাগৰ সঞ্চালিকা। ১৯৫৯ চনত লেডী হাৰ্ডিং মেডিকেল কলেজৰ পৰা স্নাতক ডিগ্ৰী লাভ কৰা মেহৰাই ব্ৰিটেইনৰ ৰয়েল কলেজ অৱ অব্ষ্টেট্ৰিচিয়ান এণ্ড গাইনেকোলজিষ্ট, ইউকেৰ পৰাই ডি.আৰ.চি.ও.জি. আৰু এম.আৰ.চি.অ’.জিৰ ডিগ্ৰী লাভ কৰে৷ তেওঁ ইণ্ডিয়ান কলেজ অৱ অব্ষ্টেট্ৰিচিয়ান এণ্ড গাইনেকোলজিষ্টৰ (আইচিঅ'জি) ফেল' আৰু ৰাধা ৰমন বঁটা (১৯৯৮) আৰু ইণ্ডিয়ান মেডিকেল এছ'চিয়েশ্যনৰ লাইফ টাইম এচিভমেণ্ট বঁটা (২০০৬)ৰ দৰে বঁটা লাভ কৰিছে। ভাৰত চৰকাৰ-এ ১৯৯১ চনত তেওঁক দেশৰ চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ভাকৰি

**ভাকৰি** () ভাৰতৰ মহাৰাষ্ট্ৰ, গুজৰাট, ৰাজস্থান, আৰু কৰ্ণাটক ৰাজ্যৰ খাদ্যত প্ৰায়ে খোৱা ঘূৰণীয়া চেপেটা এবিধ ৰুটি। নিয়মীয়া ঘেঁহুৰ চাপাতিতকৈ মোটা জোৱাৰ বা বজৰা ব্যৱহাৰ কৰি ভাকৰি প্ৰস্তুত কৰা হয়। ভাকৰি কঠিনতাৰ ক্ষেত্ৰত খাখৰাৰ দৰে নহয়, টেক্সচাৰত কোমল বা কঠিন হব পাৰে।

## শস্য আৰু ভিন্নতা
বিভিন্ন প্ৰকাৰৰ বাজৰা(জোৱাৰ, বজৰা, ৰাগী)ই  ভকৰি তৈয়াৰ কৰিবলৈ ব্যৱহাৰ কৰা সাধাৰণ শস্য। ভাৰতৰ দাক্ষিণাত্য মালভূমি অঞ্চল (মহাৰাষ্ট্ৰ আৰু উত্তৰ কৰ্ণাটক)ৰ লগতে ৰাজস্থানৰ অৰ্ধশুষ্ক অঞ্চলতো এই বাজৰা ভাকৰি জনপ্ৰিয়। পশ্চিম ভাৰতৰ উপকূলীয় কোংকন আৰু গোৱা অঞ্চলত ধানৰ আটা ভাকৰি তৈয়াৰ কৰিবলৈ ব্যৱহাৰ কৰা হয়।

# জোৱাৰ ভাকৰি: ভাকৰিৰ ভিতৰত সৰ্বাধিক প্ৰচলিত প্ৰকাৰৰ ভাকৰি। জোৱাৰৰ আটা গৰম পানীৰ সৈতে মিহলাই পিঠাগুৰি প্ৰস্তুত কৰা হয় আৰু তাৰ পিছত হাতেৰে চেপেটা কৰি লোৱা হয়।
#বজৰা ভকৰি – বজৰা ভকৰি প্ৰধানকৈ শীতকালত বিশেষকৈ সংক্ৰান্তি উৎসৱৰ ওচৰত প্ৰস্তুত কৰা হয়। প্ৰস্তুতি জোৱৰ ভকীৰ দৰেই।
#মাকৈই ভাকৰি – কৰ্ণমিল ভাকৰি সাধাৰণতে শীতকালত প্ৰস্তুত কৰা হয়। গুজৰাটীত "মকাই নো ৰ'টলো" আৰু মাৰাঠীত "মাক্যাচি ভাকৰী" নামেৰেও জনা যায়। 
#ৰাগী ভাকৰি – ৰাগী ভখৰী বা ৰাগী ৰট্টী ৰঙা আঙুলিৰ বাজৰাৰে তৈয়াৰ কৰা হয়। আন ভকৰিবোৰৰ দৰেই এইবোৰো প্ৰস্তুত কৰা হয়।
#চাউলৰ ভাকৰি – চাউলৰ ভখৰী ধানৰ আটাৰে তৈয়াৰ কৰা হয়, আন ভাকৰিৰ দৰেই প্ৰস্তুত কৰা হয়। কোংকন অঞ্চলত ইহঁতৰ প্ৰচলন।
#ঘেঁহুৰ ভাকৰি – ঘেঁহুৰ ভকৰি ঘেঁহুৰ ৰোটিৰ দৰে, কিন্তু আকাৰ আৰু গভীৰতাত ডাঙৰ, আনুপাতিকভাৱে অধিক তেল থাকে।
#দালি ভাকৰি – ৰহৰ দালি বা উৰাদ আৰু জোৱাৰৰ মিশ্ৰিত আটা, যাক কলনা ভাকৰি বুলিও কোৱা হয়, তাৰ পৰা প্ৰস্তুত কৰা হয়। খান্দেশ অঞ্চলত ইহঁতৰ বৰ জনপ্ৰিয়।

## প্ৰস্তুতি
এটা বাটিত অলপ নিমখৰ লগত আটা মিহলাই গৰম পানী ব্যৱহাৰ কৰি মসৃণ টান পিঠাগুৰি হিচাপে গুড়ি কৰি ভাকৰিৰ বাবে গুড়িখিনি প্ৰস্তুত কৰা হয়। পিঠাগুৰিখিনি সৰু সৰু বলত ভাগ কৰি লোৱা হয়। তাৰ পিছত হাতৰ তলুৱা ব্যৱহাৰ কৰি বলটো চেপেটা কৰা হয়। ভাকৰি বনাবলৈ দুটা উপায় আছে। হয় হাতৰ তলুৱাৰে টিপি কোনো পৃষ্ঠত সমতল কৰি লোৱা হয় নহয় দুয়োখন হাতৰ তলুৱাত বলটো ধৰি পাতল কৰা হয় যাৰ বাবে বহুত দক্ষতাৰ প্ৰয়োজন হয়। তাৱা গৰম কৰি ওপৰৰ অংশত অলপ পানী দি ৰান্ধনীৰ আঙুলিৰ সহায়ত গোটেইখিনি মেলি দি ভাকৰি সেকিব লাগে। সিফালটোও টাৱাত সিজোৱা হয়। এবাৰ প্ৰস্তুত হ’লে দুয়োফালে প্ৰত্যক্ষ জুইত পোৰা হয়। ভাকৰি কোমল বা কঠিন হ’ব পাৰে। কঠিন ভাকৰীত মূলতঃ এটা কঠিন বাহিৰৰ স্তৰ থাকে যাতে ক্ৰাঞ্চ যোগ হয়।

## পৰিৱেশন
ভাকৰি সাধাৰণতে দৈ, হালধিৰ চাটনি, পিথলা, বৈংগন ভাৰত, থেচা (সেউজীয়া মৰিচা আৰু বাদামৰ পৰা তৈয়াৰী চাটনি), সেউজীয়া পাতৰ শাক-পাচলি আৰু কেঁচা পিয়াজৰ প্ৰস্তুতিৰ সৈতে পৰিবেশন কৰা হয়।[3] কৰ্ণাটকৰ উত্তৰ অংশত ইয়াক ষ্টাফড ব্ৰঞ্জল তৰকাৰীৰ সৈতে পৰিবেশন কৰা হয়। বিদৰ্ভত ইয়াক "ঝুংকা"ৰ সৈতে খোৱা হয় – "পিথলা"ৰ এটা মোটা আৰু ডাঠ ৰূপ। পৰম্পৰাগতভাৱে ই গ্ৰাম্য খাদ্য যিটো পুৱা হোৱাৰ লগে লগে খেতি পথাৰলৈ লৈ যোৱা হৈছিল আৰু ব্ৰেকফাষ্ট আৰু লাঞ্চ দুয়োটা হিচাপে খাবলৈ দিয়া হৈছিল। পথাৰত ভাকৰি আনকি প্লেট হিচাপেও পৰিবেশন কৰিছিল, য’ত চাটনি, খৰদা বা থেচা পৰিবেশন কৰি একেলগে খাইছিল। খাণ্ডেশ অঞ্চলত ভাকৰি আৰু শ্বেৱ ভাজী (সেৱৰ পৰা প্ৰস্তুত কৰা ডাঠ টেঙা তৰকাৰী) অতি জনপ্ৰিয় খাদ্য। কোংকন আৰু গোৱাৰ দৰে উপকূলীয় অঞ্চলত চাউলৰ আটা ভকৰি প্ৰধানকৈ মাছৰ তৰকাৰীৰ সৈতে পৰিৱেশন কৰা হয়।

আধুনিক যুগত ভখৰীৰ ঠাইত ক্ৰমান্বয়ে ঘেঁহুৰ ৰোটি আৰু ফুলকাই লাভ কৰিছে যদিও এতিয়াও বহু অঞ্চলত আৰু বিশেষ খাদ্য হিচাপে ইয়াৰ জনপ্ৰিয়তা অক্ষুণ্ণ আছে।

## তথ্য সূত্ৰ

শ্ৰেণী:খাদ্য
শ্ৰেণী:ভাৰত
শ্ৰেণী:নিৰামিষ আহাৰ
শ্বাহিদা পাৰবীন

**শ্বাহিদা পাৰবীন** (ইংৰাজী: Shahida Parveen; ১৯৫৩ – ১৪ মাৰ্চ ২০০৩) এগৰাকী পাকিস্তানী শাস্ত্ৰীয় গায়িকা আৰু লোক-গায়িকা। তেওঁক *দ্য কুইন অৱ কাফি* নামেৰে জনা গৈছিল।

## প্ৰাৰম্ভিক জীৱন
১৯৫৩ চনত পাকিস্তানৰ লাহোৰত শ্বাহিদাৰ জন্ম হৈছিল। শ্বাহিদাৰ মাতৃ জাহিদা পাৰবীন এগৰাকী শাস্ত্ৰীয় গায়িকা।[3] শ্বাহিদাই মাকৰ পৰা শাস্ত্ৰীয় সংগীতৰ প্ৰশিক্ষণ লয় আৰু পিছলৈ পাটিয়ালা ঘৰানাৰ প্ৰশিক্ষণ বিদ্যালয়ত সংগীতৰ শিক্ষা গ্ৰহণ কৰে।

প্ৰশিক্ষণ বিদ্যালয়ত সংগীত অধ্যয়ন কৰি অমানত আলী খান আৰু হামিদ আলী খানৰ পিতৃ উস্তাদ আখতাৰ হুছেইনৰ গজল আৰু চুফী শৈলীৰ সংগীতৰ প্ৰশিক্ষণ লাভ কৰে। পিছলৈ পাকিস্তানৰ সুপৰিচিত শাস্ত্ৰীয় গায়ক ছোটে গোলাম আলী খানৰ পৰা গীত আৰু কাৱালীৰ প্ৰশিক্ষণ গ্ৰহণ কৰে।

## কৰ্মজীৱন
শ্বাহিদাই লাহোৰস্থিত ৰেডিঅ' পাকিস্তানত শাস্ত্ৰীয় সংগীত আৰু চুফী কবিতাৰ গীত গাবলৈ আৰম্ভ কৰে। পিছলৈ তেওঁ ৰেডিঅ’ত গজল গাবলৈ আৰম্ভ কৰে আৰু জনপ্ৰিয় হৈ পৰা জুহুৰ নাজাৰে ৰচনা কৰা গজল *দীপক ৰাগ হেঁ চাহত আপনি* পৰিবেশন কৰে। ১৯৭০ চনত হিজ মাষ্টাৰছ ভইচ (এইচএমভি) ৰেডিঅ' আৰু মঞ্চত কাফি গীত গোৱাৰ বাবে তেওঁক *দ্য কুইন অৱ কাফি* (কাফীৰ ৰাণী) নামেৰে অভিহিত কৰা হয়।

১৯৮৬ চনত তেওঁ পাকিস্তানী টেলিভিছন (পিটিভি) অনুষ্ঠানত গীত গাবলৈ আৰম্ভ কৰে আৰু তেওঁৰ এটা অনুষ্ঠান *পায়ল ঔৰ সৰগম* বেছ জনপ্ৰিয় হয়। তাৰ পিছত ব্যক্তিগত অনুষ্ঠান আৰু উৎসৱত তেওঁ কাৱালী গাবলৈ আৰম্ভ কৰে আৰু নব্বৈৰ দশকত দূৰদৰ্শনত গীত গাবলৈ আৰম্ভ কৰে।

## ব্যক্তিগত জীৱন
শ্বাহিদাৰ বিবাহ সম্পন্ন হৈছিল আৰু তেওঁৰ দুগৰাকী কন্যা আছিল।

## অসুস্থতা আৰু মৃত্যু
বৃক্কৰ সমস্যা হোৱাত সৈইখ জায়েদ হাস্পতালত ভৰ্তি কৰোৱা হয়। প্ৰথমতে তেওঁৰ অৱস্থা ভাল হৈছিল যদিও পিছত স্বাস্থ্যৰ অৱনতি ঘটিছিল।

এসপ্তাহজোৰা অসুস্থতাৰ বাবে ২০০৩ চনৰ ১৪ মাৰ্চত ৫০ বছৰ বয়সত শ্বাহিদাৰ মৃত্যু হয় আৰু মিয়ানি চাহাব কবৰস্থানত মাতৃৰ কবৰৰ কাষতে তেওঁৰ শেষকৃত্য সম্পন্ন কৰা হয়।

## বঁটা

## তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
কুলচা

**কুলচা** পাৰ্চী ভাষাত ঘূৰণীয়া পিৰিচৰ আকৃতিৰ ফোঁপোলা ৰুটিৰ বাবে ব্যৱহাৰ কৰা এটা শব্দ। ভাৰতত এই শব্দটো সাধাৰণতে নিয়মীয়া ইংৰাজী ৰুটি (যিখন ঘূৰণীয়া প্লেট আকৃতিৰ)ৰ বাবে ব্যৱহাৰ কৰা হয়।

## উৎপত্তি আৰু পৰিভাষা
কুলচা শব্দটো পাৰ্চী আৰু ই ডিস্ক আকৃতিৰ ৰুটি, বান বা আনকি বিস্কুটৰ ৰুটিকো বৰ্ণনা কৰে। কিন্তু ভাৰতত এই শব্দটো ব্ৰিটিছ ঔপনিৱেশিক কালত জনপ্ৰিয় হোৱা ঘূৰণীয়া ৰুটিৰ সৈতে জড়িত হ'বলৈ ধৰিলে। ভাৰতৰ কোনো কোনো ঠাইত নান বা তন্দুৰী পৰন্তক প্ৰায়ে কুলচাৰ লগত বিভ্ৰান্ত কৰা হয়।

## প্ৰস্তুতি
কুলচা মাইদা আটা, পানী, এচিকুট নিমখ আৰু খমিৰ দ্ৰব্য (ঈষ্ট, টেঙা পিঠাগুৰি বা পুৰণি কুলচা পিঠাগুৰি)ৰ পৰা তৈয়াৰ কৰা হয়, হাতেৰে মিহলাই কোমল পিঠাগুৰি তৈয়াৰ কৰা হয়। এই পিঠাগুৰি তিতা কাপোৰেৰে ঢাকি গৰম ঠাইত এঘণ্টামান জিৰণি ল’বলৈ দিয়া হয়। ফলত পিঠাগুৰিটো সামান্য খমিৰ হয় যদিও বেছি নহয়। আটাখিনি আকৌ হাতেৰে গুড়ি কৰি তাৰ পিছত ৰোলিং পিন ব্যৱহাৰ কৰি চেপেটা, ঘূৰণীয়া আকৃতিত গুটিয়াই উলিয়াই লোৱা হয়। বাণিজ্যিক প্ৰতিষ্ঠানত ইয়াক মাটিৰ মাটিৰ অভেনত ("তণ্ডুৰ") বেক কৰা হয়, কিন্তু বেছিভাগ ভাৰতীয় ঘৰতে ইয়াক মুকলি গ্ৰীডল, টাভা বা কেৰাহীত ৰন্ধা হয়। ৰন্ধা পিছত ইয়াক জুইৰ পৰা নমাই ইচ্ছা অনুযায়ী মাখন বা ঘিউৰে ব্ৰাছ কৰি চিকচিকিয়া, লোভনীয় কৰা দেখা যায়। ইয়াক সাধাৰণতে ভাৰতীয় তৰকাৰীৰ সৈতে পৰিৱেশন কৰা হয়, বিশেষকৈ চানা মছলা নামেৰে জনাজাত বুটৰ তৰকাৰীৰ সৈতে।

## তাৰতম্য
ভিন্নতাৰ ভিতৰত পিঠাগুৰি লডা কৰিবলৈ পানী ব্যৱহাৰ কৰাৰ পৰিৱৰ্তে গাখীৰ বা দৈ ব্যৱহাৰ কৰিব পাৰি; যাৰ ফলত কোমল আৰু আঠালটীয়া পিঠাগুৰি লডাৰ ভিতৰত গ্লুটেন বান্ধনি প্ৰক্ৰিয়া বৃদ্ধি কৰে। এই ধৰণৰ কুলচাক ডুধিয়া কুলচা (গাখীৰ কুলচা) বুলি জনা যায়। পিঠাগুৰি প্ৰস্তুত কৰিবলৈ দৈ ব্যৱহাৰ কৰিলে খমিৰ বেছি হয়।

এই কুলচাৰ ভিন্নতাটো ষ্টাফ কৰা নহয় কিন্তু সাধাৰণ কৰি তৈয়াৰ কৰা হয় আৰু তৰকাৰীৰ সৈতে খোৱা হয় যিটো নিৰামিষ বা মাংস ভিত্তিক হ’ব পাৰে।

দ্বিতীয়টো ভিন্নতা হৈছে মোগল আৰু নিজামৰ সময়ত তেওঁলোকৰ দৰবাৰত পৰিবেশন কৰা ভৰোৱা বস্তুৰে ভৰাই থোৱা কুলচা। উদাহৰণস্বৰূপে, আৱাধ অঞ্চলত আৱাধি কুলচা নাহৰী নামৰ মাটন ভিত্তিক খাদ্যৰ সৈতে পৰিবেশন কৰা হয়।

আজিকালি এইবোৰ ৰেষ্টুৰেণ্ট আৰু দোকানত বিক্ৰী হয়। জম্মুৰ কলাদি কুলচা যিটো পৰম্পৰাগত ডোগ্ৰা পনিৰ অৰ্থাৎ কালাদী পনিৰ জম্মুৰ অন্যতম প্ৰিয় ৰাজপথৰ খাদ্য। কালাদি পনিৰ কেৰাহীত তেলত ভাজি দুয়োফালে বাদামী ৰঙৰ হোৱালৈকে সিজাই পোৰা কুলচাৰ মাজত ভৰাই থোৱা হয়।

অমৃতসৰত কুলচাক প্ৰায়ে তন্দুৰী পৰঠা বা নানৰ সৈতে ভুল কৰা হয়, যিবোৰ শেহতীয়া দশকবোৰত তাত জনপ্ৰিয় হৈ পৰিছে। 

সমগ্ৰ উত্তৰ ভাৰতত এই কুলচাবোৰ ষ্টাফ কৰিবলৈ পানীৰ (কটেজ চীজ), আলু, মূলা, পিয়াঁজ আৰু অন্যান্য শাক-পাচলিকে ধৰি বিভিন্ন ধৰণৰ ষ্টাফিং ব্যৱহাৰ কৰা হয়।

## তথ্য সূত্ৰ

শ্ৰেণী:খাদ্য
প্ৰীথা ৰেড্ডী

**প্ৰীথা ৰেড্ডী**  ;ভাৰতৰ অন্যতম বৃহৎ স্বাস্থ্যসেৱা সংঘবদ্ধ সংস্থা এপ’ল’ হস্পিতালছৰ উপ-অধ্যক্ষ হিচাপে কাৰ্য্যনিৰ্বাহ কৰি আছে। ২০১২ চনৰ ছেপ্টেম্বৰ মাহত তেওঁ মেডট্ৰনিক নামৰ এখন চিকিৎসা-প্ৰযুক্তি প্ৰতিষ্ঠানৰ  স্বতন্ত্ৰ সঞ্চালিকা হিচাপে ব’ৰ্ডলৈ নিৰ্বাচিত হয়।

## প্ৰাৰম্ভিক জীৱন আৰু শিক্ষা
ৰেড্ডী ডাঙৰ হোৱাৰ পাছত প্ৰায়েই দেউতাকৰ চিকিৎসালয়লৈ গৈ তেওঁৰ কাম-কাজ বোৰ নিৰীক্ষণ কৰিছিল। চিকিৎসালয়ৰ পৰিবেশ, ৰোগীসকলৰ চিকিৎসা আৰু পৰিচৰ্যাৰ প্ৰক্ৰিয়াই তেওঁক গভীৰভাৱে প্ৰভাৱিত কৰিছিল। তেওঁ মাদ্ৰাছ বিশ্ববিদ্যালয়ৰ পৰা ৰসায়নশাস্ত্ৰত স্নাতক ডিগ্ৰী আৰু আনন্দমলাই বিশ্ববিদ্যালয়ৰ পৰা লোকপ্ৰশাসনত স্নাতকোত্তৰ ডিগ্ৰী লাভ কৰে।শিক্ষা জীৱনৰ মাজতেই তেওঁ বিবাহ পাশত আৱদ্ধ হয়। বিবাহৰ পিছত, তেওঁৰ দেউতাকে তেওঁক এপোলো হাস্পতালত যোগদান কৰিবলৈ আহ্বান জনায়, বিশেষকৈ তাৰ পাছতে যেতিয়া তেওঁৰ ভনীয়েক শোভনা হায়দৰাবাদলৈ স্থানান্তৰিত হয়। পিতৃৰ পথ অনুসৰণ কৰি, তেওঁ স্বাস্থ্যসেৱা ক্ষেত্ৰত আগবাঢ়িবলৈ সিদ্ধান্ত লয়।

তেওঁৰ তিনিগৰাকী ভগ্নী আছে, তেওঁলোক যথাক্ৰমে সুনীতা ৰেড্ডী, সংগীতা ৰেড্ডী, আৰু শ্বোবানা কামিনেনী, এওঁলোক সকলোৱে এপ’ল’ হাস্পতালত সঞ্চালক হিচাপে কাম কৰি আছে। তেওঁলোকৰ পিতৃ প্ৰথাপে ১৯৮৩ চনত এপ'ল'হস্পিতালছ প্ৰতিষ্ঠা কৰে আৰু এতিয়াও পৰিয়ালটোৰ মালিকানাধীন কোম্পানীটোৰ ৩৪ শতাংশ। 

## কৰ্ম জীৱন
১৯৮৯ চনত ৰেডীয়ে এপ’ল’ হাস্পতালত যৌথ পৰিচালন সঞ্চালক হিচাপে যোগদান কৰে, তাৰ পিছত পৰিচালন সঞ্চালক পদলৈ পদোন্নতি লাভ কৰে। তেওঁৰ নিৰ্দেশনাত চিকিৎসালয়খনে বিচনাৰ সংখ্যা বৃদ্ধি কৰিছিল আৰু এপ'ল' চিকিৎসালয়ক ইয়াৰ গুণগত প্ৰমাণপত্ৰ লাভ কৰাত সহায় কৰিছিল।

২০১২ চনত ৰেড্ডী চিকিৎসা প্ৰযুক্তি কোম্পানী মেডট্ৰনিকৰ স্বতন্ত্ৰ সঞ্চালক হিচাপে ব'ৰ্ডলৈ নিৰ্বাচিত হয়। দুবছৰৰ পিছত ৰেড্ডীয়ে পিতৃৰ পিছত এপ'ল' হাস্পতালৰ কাৰ্যবাহী উপাধ্যক্ষ হিচাপে কাৰ্যনিৰ্বাহ কৰে।

## বঁটা আৰু স্বীকৃতি
*ইটি এৱাৰ্ডছৰ বছৰৰ ব্যৱসায়িক মহিলা
*বছৰৰ স্বাস্থ্যসেৱা ব্যক্তিত্বৰ বঁটা

## তথ্য সূত্ৰ
বাটি

**বাটি**  ৰাজস্থানৰ বেছিভাগ অঞ্চলত, আৰু ভাৰতৰ মধ্যপ্ৰদেশ  আৰু গুজৰাট ৰাজ্যৰ কিছুমান অঞ্চলত ৰন্ধা কঠিন, চেপেটা পিঠা। ইয়াৰ দীৰ্ঘকালীন সময়লৈ ভালে থাকে আৰু উচ্চ পুষ্টিকৰ পৰিমাণৰ বাবে আৰু মৰুভূমি অঞ্চলত ইয়াক প্ৰস্তুত কৰাৰ বাবে প্ৰয়োজনীয় পানীৰ পৰিমাণ বৰ কম বাবে ইয়াক সেই অঞ্চলত মূল্যৱান বুলি গণ্য কৰা হয়। বাটি সাধাৰণতে দালিৰ লগত খোৱা হয়, সেয়েহে দালি-বাটি বুলিও কোৱা হয়। কিছুমান অঞ্চলত বিশেষকৈ মধ্যপ্ৰদেশত ইয়াক ভৰ্তা নামৰ পোৰা বেঙেনা পিটিকাৰ সৈতেও পৰিৱেশন কৰা হয়। পূব উত্তৰ প্ৰদেশ (বাৰানসী) আৰু পশ্চিম বিহাৰত জনপ্ৰিয় লিট্টি (ৰন্ধন)ৰ সৈতেও বাটিৰ ওতঃপ্ৰোত সম্পৰ্ক আছে। লিটি আলু, টমেটো আৰু ৰোষ্টেড অবাৰ্জিনৰ লগত খায়।

বাটি হয় সাধাৰণ হ’ব পাৰে নহয় বিভিন্ন ধৰণৰ পূৰ ভৰোৱা হ’ব পাৰে, য’ত পিয়াঁজ, পটল, চাটুগুড়ি আদিও থাকে। বাফলা এক প্ৰকাৰৰ তুলনামূলকভাৱে অধিক কোমল বাটি। বাফলা আৰু বাটি সদায় গৰম দালিৰ লগত বিশুদ্ধ ঘিউ আৰু চাটনিৰ সৈতে খাব লাগে।

সাধাৰণতে বাটি আৰু দালিৰ লগত পৰিবেশন কৰা চৰ্মা হৈছে জনপ্ৰিয় সুস্বাদু খাদ্য। ইয়াক মোটাকৈ পিহি ঘেঁহু গুড়ি কৰি ঘিউ আৰু চেনি দি সিজোৱা হয়। পৰম্পৰাগতভাৱে ইয়াক ঘেঁহুৰ আটাৰ বাটি বা বাকী থকা ৰটি ঘিউ আৰু গুৰত গুড়ি কৰি তৈয়াৰ কৰা হয়, ইচ্ছা কৰিলে শুকান ফল আৰু মিঠাইৰ সৈতে মিহলি কৰা হয়। ইয়াক অকলে বা দালিৰ লগত খাব পাৰি।
## ডাল বাটি চুৰ্মা

ডাল-বাটি-চুৰ্মা তিনি বিধ খাদ্য আৰু সম্পূৰ্ণ খাদ্যৰ জনপ্ৰিয় সংমিশ্ৰণ। ডাল বাটি হৈছে ৰাজস্থানীয় জনপ্ৰিয় খাদ্য য'ত মূলতঃ ৰহৰ দালি  আৰু বাটি অৰ্থাৎ সৰু ঘেঁহুৰ ৰুটিৰ লডাৰে গঠিত। বাটি বিশুদ্ধ ঘিউত ডুবাই পৰম্পৰাগত মাটিৰ পাত্ৰত গৰমে গৰমে পৰিবেশন কৰা হয়। ডাল এটা সৰু বাল্টি আকৃতিৰ পাত্ৰত ওপৰত ৰঙা জলকীয়া দিয়া তাড়কা, টেঙা নহৰুৰ চাটনি বা বেচন (বুটৰ গুড়ি)ৰ সৈতে পৰিবেশন কৰা হয়।

পৰম্পৰাগতভাৱে বাটি মোটাকৈ বেলি লৈ তাৰ ওপৰত ঘিউ ঢালি প্ৰস্তুত কৰা হয়। ৰাজস্থানৰ ধৰ্মীয় অনুষ্ঠান, বিবাহ অনুষ্ঠান আৰু জন্মদিনৰ পাৰ্টি আদি সকলো উৎসৱতে ইয়াক সাধাৰণতে পৰিবেশন কৰা হয়।
## ডাল বাটি থালি

বাটি অবিহনে ৰাজস্থানী থালি আধৰুৱা। বাটিৰ লগত বেচন গট্টে, বুণ্ডি ৰাইতাও পৰিবেশন কৰা হয়। নহৰুৰৰ চাটনি, পাপড়, কাধি আৰু আমৰ আচাৰ দিয়া হয়।

মধ্যপ্ৰদেশত ডাল-বাটি অন্যান্য খাদ্যৰ সৈতেও পৰিৱেশন কৰা হয়, যেনে- বেঙেনা পিটিকা (পৰিষ্কাৰ জুইত ৰন্ধা আৰু কেঁচা মছলাৰ সৈতে গুড়ি কৰা অ’বাৰ্জিন) বা ভজা আলু। কাধি (বেচন (বুটৰ গুড়ি) আৰু গৰু গাখীৰৰ ঘিউৰ সৈতে ৰন্ধা)ও ডাল-বাটিৰ লগত খাব পাৰি কাৰণ ই এটা তৰল উপাদান যোগ কৰি গোটেই সংমিশ্ৰণত পানীৰ পৰিমাণ বজাই ৰাখে।

বেচন (গ্ৰাম আটা) আৰু মছলাৰে তৈয়াৰী গট্টে কি চাবজী পশ্চিম মধ্যপ্ৰদেশ আৰু ৰাজস্থানতো খোৱা হয়। ই অলপ মছলাযুক্ত, গোটেই থালিটোত টেঙা উপাদান এটা যোগ কৰে।

আমৰ আচাৰ আৰু সেউজীয়া চাটনি (ধনীয়া, নেমু, টমেটো, শিলৰ নিমখ, জিৰা আৰু সাগৰীয় নিমখেৰে তৈয়াৰী) থালিৰ অবিচ্ছেদ্য অংগ। পশ্চিম মধ্যপ্ৰদেশত মালৱাৰ ফালে মিঠা চাউলো ৰান্ধি থালিত পৰিবেশন কৰা হয়। কেশৰ, চেনি আৰু লৱণ দি ভাতখিনি ৰান্ধি লোৱা হয়।

## তথ্য সূত্ৰ

শ্ৰেণী:খাদ্য
শ্ৰেণী:ভাৰত
শ্ৰেণী:নিৰামিষ আহাৰ
মৌমা দাস

**মৌমা দাস** (; জন্ম: ২৪ ফেব্ৰুৱাৰী ১৯৮৪) এগৰাকী ভাৰতীয় টেবুল টেনিছ খেলুৱৈ। পশ্চিম বংগৰ কলকাতাত জন্মগ্ৰহণ কৰি ডাঙৰ-দীঘল হোৱা মৌমা দাসে ২০০০ চনৰ আৰম্ভণিৰ পৰাই আন্তঃৰাষ্ট্ৰীয় ইভেণ্টত ভাৰতক প্ৰতিনিধিত্ব কৰি আহিছে। ২০১৮ চনত মহিলা দলীয় প্ৰতিযোগিতাত সোণৰ পদক লাভ কৰাকে ধৰি কমনৱেলথ গেমছত একাধিক পদক লাভ কৰা দাসে ২০১৩ চনত ভাৰতৰ দ্বিতীয় সৰ্বোচ্চ ক্ৰীড়া সন্মান অৰ্জুন বঁটা লাভ কৰে।

২০০৪ চনৰ অলিম্পিক গেমছত দাসে অংশগ্ৰহণ কৰে য'ত তেওঁ একক টেবুল টেনিছ প্ৰতিযোগিতাত অংশগ্ৰহণ কৰে, ১২ বছৰৰ ব্যৱধানৰ পিছত ২০১৬ চনৰ সংস্কৰণত তেওঁ দ্বিতীয়বাৰৰ বাবে এই প্ৰতিযোগিতাত অংশগ্ৰহণ কৰে। 
২০১৭ চনৰ বিশ্ব টেবুল টেনিছ চেম্পিয়নশ্বিপত মণিকা বাত্ৰাৰ সহযোগত মহিলা ডাবলছ ইভেণ্টৰ কোৱাৰ্টাৰ ফাইনেলত প্ৰৱেশ কৰে দাস; এই যুটিটোৱেই প্ৰথম ভাৰতীয় যুটি (আৰু ৬১ বছৰতকৈও অধিক সময়ৰ ভিতৰত প্ৰথম ভাৰতীয়) হিচাপে পৰিগণিত হয়। 
২০১৮ চনৰ কমনৱেলথ গেমছতো এই যুটিয়ে ৰূপৰ পদক লাভ কৰে। ২০২১ চনত তেওঁক ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰীৰে সন্মানিত কৰা হয়।

## কেৰিয়াৰ
১৯৯৭ চনত মানচেষ্টাৰত প্ৰথমবাৰৰ বাবে বিশ্ব টেবুল টেনিছ চেম্পিয়নশ্বিপত অংশগ্ৰহণ কৰে দাসে আৰু তাৰ পিছত তৃতীয় ৰাউণ্ডত প্ৰৱেশ কৰে। পিছৰ বছৰত তাই অংশগ্ৰহণ কৰা নাছিল, আঘাতৰ বাবে। পৰৱৰ্তী বিশ্ব মিটত দাসে হয় ভাৰতক একক খেলুৱৈ হিচাপে প্ৰতিনিধিত্ব কৰিছিল নহয় দলৰ সদস্য হিচাপে প্ৰতিনিধিত্ব কৰিছিল: কুৱালালামপুৰ (২০০০), ওছাকা (২০০১), পেৰিছ (২০০৩), দোহা (২০০৪), ব্ৰেমেন (২০০৬), জাগ্ৰেব (২০০৭), গুৱাংঝু (২০০৮), যোকোহামা (২০০৯), মস্কো (২০১০), ৰটাৰডাম (২০১১), ডৰ্টমুণ্ড (২০১২), পেৰিছ (২০১৩), চুঝৌ (২০১৫), কুৱালালামপুৰ (২০১৬), ডাচেলডৰ্ফ (২০১৭), হালমষ্টাড (২০১৮) কোনো চেম্পিয়নশ্বিপ বাদ নিদিয়াকৈ। চেম্পিয়নশ্বিপত সৰ্বাধিক কেপ পঞ্জীয়ন কৰে, ১৭ খেলত অংশগ্ৰহণ কৰে। দাস আৰু থাইলেণ্ডৰ কমৱন নান্থানা দুয়োজনে নিজৰ দেশক ১৭

দাসে ইয়াকুটস্কত অনুষ্ঠিত হোৱা দ্বিতীয় চিলড্ৰেন অৱ এছিয়া আন্তঃৰাষ্ট্ৰীয় ক্ৰীড়া গেমছ'২০০০ত প্ৰথম আন্তঃৰাষ্ট্ৰীয় সোণৰ পদক লাভ কৰে।

মৌমা দাসে ৭৫খন ভিন্ন দেশৰ বিৰুদ্ধে ৪০০ৰো অধিক আন্তঃৰাষ্ট্ৰীয় মেচ খেলিছিল।

২০১৫ চনৰ ডিচেম্বৰ মাহত কমনৱেলথ চেম্পিয়নশ্বিপত দাসে দলীয় পদকৰ লগতে একক ইভেণ্টতো ৰূপৰ পদক লাভ কৰে আৰু সৰ্বোচ্চ কমনৱেলথ পদক বিজয়ী ভাৰতীয় টেবুল টেনিছ খেলুৱৈ হিচাপে পৰিগণিত হয়।

## ৰেকৰ্ড আৰু পৰিসংখ্যা

**শীৰ্ষ অভিলেখ**

### কমনৱেলথ টেবুল টেনিছ

তলত কমনৱেলথ টেবুল টেনিছ চেম্পিয়নশ্বিপ আৰু কমনৱেলথ গেমছত ফিনিচিং কৰা হৈছে। 

## তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
গুৰুবাই কৰ্মৰকাৰ

**গুৰুবাই কৰ্মৰকাৰ** (; মৃত্যু ১৯৩২) ১৮৮৬ চনত পেনচিলভেনিয়াৰ মহিলা চিকিৎসা মহাবিদ্যালয়ৰ পৰা স্নাতক ডিগ্ৰী লাভ কৰা দ্বিতীয়গৰাকী ভাৰতীয় মহিলা।

## চিকিৎসা জীৱন
thumb|ডাঃ গুৰুবাই কৰ্মৰকাৰ (১৯১৮)
চিকিৎসা বিজ্ঞানৰ ডিগ্ৰী লাভ কৰি ১৮৯৩ চনত গুৰুবাই কৰ্মৰকাৰ ভাৰতলৈ উভতি আহে। ভাৰতৰ বম্বেত থকা খ্ৰীষ্টান প্ৰতিষ্ঠান আমেৰিকান মাৰাঠী মিছনত ২৩ বছৰ কাম কৰিছিল। তেওঁৰ চিকিৎসাৰ কাম মূলতঃ ভাৰতীয় জাতি ব্যৱস্থাৰ আটাইতকৈ  বঞ্চিত সদস্যসকলৰ ওপৰত কেন্দ্ৰিত আছিল। তেওঁৰ চৰ্চাত এটা বিশিষ্ট গোট আছিল সকলো জাতিৰ মহিলা। মহিলা পৰিচালন সমিতিলৈ লিখা এখন পত্ৰত ডাঃ কৰ্মৰকাৰে বিগত দিনত  তেওঁ চিকিৎসা কৰা দুগৰাকী "কিশোৰ পত্নী"ৰ কাহিনীৰ বিষয়ে উল্লেখ কৰিছে৷কিশোৰী দুগৰাকীয়ে তেওঁলোকৰ স্বামী আৰু শহুৰেকৰ পৰা অত্যাচাৰৰ সন্মুখীন হৈছিল। প্ৰথম কিশোৰী পত্নীক পলাই যোৱাৰ পৰা ৰাখিবলৈ‍ তেওঁৰ ভৰিত ব্ৰেণ্ড কৰা হৈছিল। দ্বিতীয় পত্নীগৰাকী অপুষ্টিত আক্ৰান্ত আছিল আৰু তীব্ৰ জ্বৰত আক্ৰান্ত হৈছিল। ডাঃ কৰ্মৰকাৰে এই দুটা কাহিনী আমেৰিকা যুক্তৰাষ্ট্ৰত থকা তেওঁৰ সমনীয়াসকলৰ আগত ভাৰতীয় মহিলাৰ দুৰ্দশাৰ বিষয়ে বৰ্ণনা কৰাৰ এক উপায় হিচাপে ব্যৱহাৰ কৰিছিল।

কৰ্মৰকাৰ ভাৰতত ৱাইডব্লিউচিএৰ ৰাষ্ট্ৰীয় পৰিষদৰ সদস্য আছিল।

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
এগনেছ খাৰসিং

**এগনেছ খাৰসিং** () ভাৰতৰ মেঘালয়ৰ এগৰাকী মহিলা অধিকাৰ কৰ্মী। তেওঁ নাগৰিক সমাজৰ মহিলা সংগঠন (CSWO) ৰ সভানেত্ৰী।

তেওঁৰ স্পষ্টবাদিতাৰ পোষকতা কৰে৷ তেওঁ মহিলা আৰু সম্প্ৰদায়ৰ অধিকাৰৰ হকে মাত মতাৰ বাবে তেওঁ গ্ৰেপ্তাৰৰ সন্মুখীন হৈছিল৷

স্থানীয় জনগোষ্ঠীক চৰকাৰীভাৱে ভূমিৰ পৰা উচ্ছেদ কৰাৰ প্ৰতিবাদত তেওঁ ধৰ্ণাৰ নেতৃত্ব দিছিল। বিদ্যালয়ত শাৰীৰিক শাস্তি আৰু গুণ্ডাগিৰিৰ বিৰুদ্ধে তেওঁ মাত মাতি আহিছে। ১৪ বছৰীয়া কিশোৰীক ধৰ্ষণ কৰা বুলি অভিযোগ উত্থাপন কৰা বিধায়ক জুলিয়াছ ডৰ্ফাঙক মেঘালয়ৰ বিধানসভা বিশেষাধিকাৰ সমিতিৰ সদস্য হিচাপে নিযুক্তি দিয়া কাৰ্যকো তেওঁ গৰিহণা দিছিল।

তাৰ পিছত ২০১৩ চনৰ মাৰ্চ মাহত এজন ৰাজহুৱা সেৱকক কৰ্তব্য পালন কৰাত বাধা দিবলৈ অপৰাধমূলক শক্তি ব্যৱহাৰ কৰাৰ লগতে অপৰাধমূলক অতিক্ৰম কৰাৰ অভিযোগত গ্ৰেপ্তাৰ কৰা হয় আৰু পাছত তেওঁক মুকলি কৰা হয়৷ তেওঁ সাংবাদিকৰ আগত কয় যে মেঘালয় আইনী সেৱা কৰ্তৃপক্ষৰ অংশ হিচাপে গঠন হোৱা ন্যায় সমিতিৰ সদস্য হিচাপে তেওঁ ধৰ্ষণৰ বলি হোৱা এগৰাকী পিতৃ-মাতৃক সংবাদ মাধ্যমৰ কেন্দ্ৰত প্ৰৱেশ কৰাত সহায় কৰিবলৈ চেষ্টা কৰিছিল। মেঘালয় নগৰ উন্নয়ন কৰ্তৃপক্ষই চলোৱা উচ্ছেদ অভিযানৰ বিৰুদ্ধে তেওঁ প্ৰতিবাদ সাব্যস্ত কৰে, যাৰ বাবে ২০১৩ চনৰ ৯ নৱেম্বৰত তেওঁক গ্ৰেপ্তাৰ কৰা হয়।

শিশুৰ পুষ্টি কাৰ্যসূচীত তেওঁ জড়িত আছিল। ঠিকাদাৰৰ ব্যৱহাৰতকৈ স্থানীয় খাদ্যক সমৰ্থন কৰা কাৰ্যসূচীৰ তেওঁ পোষকতা কৰিছিল। শিশু যৌন সৰবৰাহৰ আতংকজনক বৃদ্ধি ৰোধ কৰিবলৈ তেওঁ ৰাধামাধৱ পথ - অসমৰ শিলচৰৰ ৰেড লাইট এলেকালৈ উদ্ধাৰ অভিযানৰ আয়োজন কৰে। ইয়াৰ পূৰ্বে তেওঁ ৰাধামাধৱ পথৰ পৰা পলায়ন কৰা ১৬ বছৰীয়া এজন জীৱিত শিশুৰ সৈতে মত বিনিময় কৰিছিল।

সহযোগী কৰ্মী এঞ্জেলা ৰংগাডে কয় যে ২০১৩ চনত খাৰসিঙক গ্ৰেপ্তাৰ কৰাটো "প্ৰশ্ন সোধা আৰু বৃহৎ পৰিসৰৰ অবৈধ চুক্তি আৰু ভূমি দখল পোহৰলৈ অনাৰ যিকোনো প্ৰচেষ্টাক দমন কৰাৰ" প্ৰচেষ্টা।

খাৰসিঙক আটক কৰি সক্ৰিয়তাৰ পৰা বিৰত ৰখা হোৱা নাই। তেওঁ কৈছিল: “মই তেওঁলোকৰ অধিকাৰৰ বাবে তেওঁলোকৰ সৈতে যুঁজি যাম আৰু হাজাৰবাৰ গ্ৰেপ্তাৰৰ সন্মুখীন হ’বলগীয়া হ’লেও পিছুৱাই নাযাওঁ”
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
সুৰেইয়া মুলতানিকাৰ

**সুৰেইয়া মুলতানিকাৰ** (জন্ম ১৯৪০) এগৰাকী পাকিস্তানী গায়িকা৷ তেওঁ লোকগীতৰ গায়িকা হিচাপে বিশেষকৈ কাফিৰ বাবে পৰিচিত। তেওঁ পাকিস্তানী ধ্ৰুপদী, অৰ্ধ-ধ্ৰুপদী, গজল, লোক-গীত, কাফি আৰু চলচ্চিত্ৰৰ গীত পৰিবেশন কৰে।

## প্ৰাৰম্ভিক জীৱন আৰু পৰিয়াল
পঞ্জাবৰ মুলতানত সুৰেইয়া মুলতানিকাৰৰ জন্ম হৈছিল। শৈশৱৰ পৰাই তেওঁ গায়িকা হোৱাৰ সপোন দেখিছিল। শৈশৱত তেওঁ চলচ্চিত্ৰৰ গীত শুনি আৰু তাৰ সুৰ আৰু গীতৰ অনুশীলন কৰিছিল। পিছলৈ তেওঁ শাস্ত্ৰীয় সংগীতৰ দিল্লী ঘৰৰাণৰ গুলাম নবী খানৰ ওচৰত আনুষ্ঠানিক শিক্ষা গ্ৰহণ কৰে।

১৯ বছৰ বয়সত মুলতানিকাৰে এবাৰ পাকিস্তানৰ প্ৰাক্তন ৰাষ্ট্ৰপতি আয়ুব খানে আয়োজন কৰা এখন সভাত গীত পৰিৱেশন কৰিছিল।

মুলতানিকাৰৰ ৭টা সন্তান ডাঙৰৰ পৰা সৰুলৈকে ক্ৰমে মহম্মদ আলী, ব্ৰিটেইনৰ অস্থিৰোগ বিশেষজ্ঞ; ৰুকাইয়া ছাজ্জাদ; ৰমজান আলী, ছাইষ্টা, ৰাবিয়া, আলিয়া আৰু ৰাহত বানো। তেওঁৰ কনিষ্ঠ কন্যা ৰাহত মুলতানিকাৰো মাতৃৰ দৰেই এগৰাকী লোক-গায়িকা।

## কৰ্মজীৱন
### ৰেডিঅ' পাকিস্তান
ৰেডিঅ'ত ১৫ বছৰ বয়সত তেওঁ পাকিস্তানী প্ৰবীণ সুৰকাৰ নিয়াজ হুছেইন শ্বামি আৰু আব্দুল হক কুৰেছিয়ে ৰচনা কৰা গীত গাইছিল। গায়িকা হিচাপে তেওঁ ৰোচন আৰা বেগম, ওস্তাদ চালামত আলী খান, বড়ে ফাতেহ আলী খান আৰু মেহদি হাছানৰ ৰচনাৰ দ্বাৰা অনুপ্ৰাণিত হৈছিল।

### চলচ্চিত্ৰ উদ্যোগ
নেপথ্য গায়িকা হিচাপে মুলতানিকাৰৰ কৰ্মজীৱন অল্পকালীন আছিল।

## বঁটা আৰু স্বীকৃতি
*১৯৫৯: সোণালী বঁটা
*১৯৬০: চট্টা গাং বঁটা
*১৯৭৫: গুলাম ফৰিদ বঁটা
*১৯৮০: গুলাম ফৰিদ বঁটা
*১৯৮২: যছন-ই-ফাৰীদ বঁটা
*১৯৮১: শ্বাইৰ-ই-মছৰিক বঁটা
*১৯৮২: শ্বাইৰ-ই-মছৰিক বঁটা
*১৯৮৬: পাকিস্তানৰ ৰাষ্ট্ৰপতিৰ দ্বাৰা প্ৰাইড অৱ পাৰফৰমেন্স বঁটা
*২০০০: শ্বাহবাজ বঁটা
*২০০২: গুলাম ফৰিদ বঁটা
*২০০৮: পাকিস্তানৰ ৰাষ্ট্ৰপতিৰ দ্বাৰা সিতাৰা-ই-ইমতিয়াজ বঁটা

## তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
মীনাক্ষী জৈন

**মীনাক্ষী জৈন** এগৰাকী ভাৰতীয় ৰাজনীতি বিজ্ঞানী আৰু ইতিহাসবিদ যিয়ে দিল্লীৰ গাৰ্গী কলেজত ইতিহাসৰ সহযোগী অধ্যাপক হিচাপে কাৰ্যনিৰ্বাহ কৰিছিল। ২০১৪ চনত ভাৰত চৰকাৰে তেওঁক ভাৰতীয় ঐতিহাসিক গৱেষণা পৰিষদৰ সদস্য হিচাপে মনোনীত কৰে।
২০২০ চনত তেওঁ সাহিত্য আৰু শিক্ষাৰ ক্ষেত্ৰত কৰা কামৰ বাবে ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী বঁটা লাভ কৰে।

জৈনে ঔপনিৱেশিক ভাৰতত সতী প্ৰথাৰ ওপৰত *সতী: ইভানজেলিকেলছ, বেপ্টিষ্ট মিছনেৰীজ*, এণ্ড দ্য চেঞ্জিং কলনিয়েল ডিচকোৰ্চ লিখিছিল আৰু এনচিইআৰটিৰ বাবে স্কুল ইতিহাসৰ পাঠ্যপুথি মেডিভেল ইণ্ডিয়াও লিখিছিল, যিয়ে ৰোমিলা থাপাৰ, সতীশ চন্দ্ৰ আৰু অন্যান্যৰ সহ-লেখক পূৰ্বৰ পাঠ্যপুথিৰ ঠাই লয়।

## প্ৰাথমিক জীৱন আৰু শিক্ষা

মীনাক্ষী জৈন হৈছে দ্য টাইমছ অৱ ইণ্ডিয়াৰ প্ৰাক্তন সম্পাদক সাংবাদিক গিৰিলাল জৈনৰ কন্যা। পি এইচ ডি লাভ কৰে। দিল্লী বিশ্ববিদ্যালয়ৰ পৰা ৰাজনীতি বিজ্ঞানত স্নাতক ডিগ্ৰী লাভ কৰে। সামাজিক ভিত্তি আৰু জাতি আৰু ৰাজনীতিৰ মাজৰ সম্পৰ্কৰ ওপৰত তেওঁৰ থিছিছ ১৯৯১ চনত প্ৰকাশ পায়।

## কৰ্মজীৱন

জৈন দিল্লী বিশ্ববিদ্যালয়ৰ সৈতে জড়িত গাৰ্গী কলেজৰ ইতিহাসৰ সহযোগী অধ্যাপক। ২০১৪ চনৰ ডিচেম্বৰ মাহত ভাৰত চৰকাৰে তেওঁক ভাৰতীয় ঐতিহাসিক গৱেষণা পৰিষদৰ সদস্য হিচাপে মনোনীত কৰে।

## কাম
### কিতাপ
* *কংগ্ৰেছ পাৰ্টি, ১৯৬৭-৭৭: ভাৰতীয় ৰাজনীতিত জাতিৰ ভূমিকা* (বিকাশ, ১৯৯১), 
* *মধ্যযুগীয় ভাৰত: একাদশ শ্ৰেণীৰ বাবে এখন পাঠ্যপুথি* (এনচিইআৰটি, ২০০২), 
* *ৰাজা-মুঞ্জে চুক্তি: ভাৰতীয় ইতিহাসৰ এটা পাহৰি যোৱা অধ্যায়ৰ ওপৰত নথিপত্ৰ* (দেৱেন্দ্ৰ স্বৰূপাৰ সৈতে, কম মূল্যৰ প্ৰকাশক, ২০০৭), । 
* *সমান্তৰাল পথ: হিন্দু-মুছলমান সম্পৰ্কৰ ওপৰত ৰচনা, ১৭০৭-১৮৫৭* (কোনাৰ্ক পাব্লিচাৰ্ছ, ২০১০), । 
* *তেওঁলোকে দেখা ভাৰত* (সন্ধ্যা জৈনৰ সৈতে সহ-সম্পাদনা, ৪ খণ্ড, প্ৰভাত প্ৰকাশন), , , , .
* *ৰাম আৰু অযোধ্যা* (আৰ্য্য বুকছ ইণ্টাৰনেশ্যনেল, ২০১৩), । 
* *সতী: ইভানজেলিকেল, বেপ্টিষ্ট মিছনেৰী, আৰু পৰিৱৰ্তিত ঔপনিৱেশিক বক্তৃতা* (আৰিয়ান বুকছ ইণ্টাৰনেশ্যনেল, ২০১৬), 
* *ৰামৰ বাবে যুদ্ধ: অযোধ্যাৰ মন্দিৰৰ গোচৰ* (আৰ্য্য বুকছ ইণ্টাৰনেশ্যনেল, ২০১৭), । 
* "দেৱতাৰ উৰণ আৰু মন্দিৰৰ পুনৰ্জন্ম: ভাৰতীয় ইতিহাসৰ পৰা খণ্ড" (আৰ্য্য বুকছ ইণ্টাৰনেশ্যনেল, ২০১৯), । 
### নিৰ্বাচিত প্ৰবন্ধ
* *দ্য ইণ্ডিয়ান নেচনেল কংগ্ৰেছ চেণ্টেনাৰী হিণ্ডচাইটছ*, ১৯৮৮ত "কংগ্ৰেছ ১৯৬৭: ষ্ট্ৰেটেজিছ অৱ মবিলাইজেচন ইন ডি. এ. ল'।" 
* *শ্ৰীনিবাস, জাতি: ইয়াৰ ২০ শতিকাৰ অৱতাৰ (২০০০)*ত "পিছপৰা জাতি আৰু সামাজিক পৰিৱৰ্তন ইউ. পি. আৰু বিহাৰত।" 
* ৰোমিলা থাপাৰৰ *সোমনাথ: বহু কণ্ঠ এটা ইতিহাস*ৰ পৰ্যালোচনা দ্য পাইয়নিয়াৰ (ভাৰত)ৰ ওপৰত।

## তথ্য সংগ্ৰহ

শ্ৰেণী:লেখিকা
শ্ৰেণী:ভাৰতীয় নাৰী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মহাৰাণী কোনাৰ

**মহাৰাণী কোনাৰ** (; ২৩ নৱেম্বৰ ১৯৩৩ – ৫ জানুৱাৰী ২০২৪), জনপ্ৰিয়ভাৱে *ৰাণী দি* নামেৰে পৰিচিত, এগৰাকী ভাৰতীয় কমিউনিষ্ট নেতা আৰু ৰাজনীতিবিদ আছিল। নবৈৰ দশকত বংগৰ গণতান্ত্ৰিক নাৰী আন্দোলনৰ অন্যতম প্ৰধান নেত্ৰী হিচাপে তেওঁ পৰিগণিত হয়। *ক’নাৰ অল ইণ্ডিয়া ফেডাৰেচন অৱ অংগনবাড়ী ৱৰ্কাৰছ এণ্ড হেল্পাৰছ*ৰ অন্যতম প্ৰতিষ্ঠাপক নেতা আছিল আৰু আইচিডিএছৰ শ্ৰমিক সংঘৰ ৰাষ্ট্ৰীয় উপ-সভাপতি আছিল। তেওঁ ১৪ বছৰ ধৰি পশ্চিম বংগ বিধানসভাতো কাৰ্যনিৰ্বাহ কৰিছিল। মহাৰাণী কনাৰৰ বিবাহ হৈছিল বিনয় কৃষ্ণ কোনাৰৰ সৈতে। কিংবদন্তি মাৰ্ক্সবাদী বিপ্লৱী আৰু কমিউনিষ্ট নেতা হৰে কৃষ্ণ কোনাৰ তেওঁৰ ভনীজোঁৱাই আছিল।
## প্ৰাথমিক জীৱন
১৯৩৩ চনৰ ২৩ নৱেম্বৰত ব্ৰিটিছ ভাৰতৰ বংগ ৰাষ্ট্ৰপতিৰ বৰ্ধমান জিলাত জমিদাৰ পৰিয়ালত মহাৰাণী কোনাৰে জন্মগ্ৰহণ কৰিছিল। ১৯৫৮ চনত কোনাৰে ভাৰতীয় কমিউনিষ্ট পাৰ্টিত যোগদান কৰে। পিছলৈ ১৯৬৪ চনত ভাৰতীয় কমিউনিষ্ট পাৰ্টিত বিভাজনৰ পিছত তেওঁ দলটো এৰি শেষত ভাৰতীয় কমিউনিষ্ট পাৰ্টি (মাৰ্ক্সবাদী)ত যোগদান কৰে। 
## ৰাজনৈতিক জীৱন
বৰ্ধমান জিলাৰ সামন্তীয় মাটিৰ মালিক আৰু জমিদাৰৰ বিৰোধিতা সৰ্বভাৰতীয় কিষাণ সভাৰ উদ্যোগত বৰ্ধমান জিলাৰ বীৰ কৃষক সংগ্ৰামৰ অংশ আছিল। ইয়াৰ পিছতে ভাৰতীয় ট্ৰেড ইউনিয়ন কেন্দ্ৰৰ বেনাৰত ট্ৰেড ইউনিয়ন আন্দোলনত সক্ৰিয়ভাৱে জড়িত হৈ পৰে। আৰু শেষত সমগ্ৰ ভাৰতৰ অংগনবাড়ী কৰ্মী আৰু সহায়কক সংগঠিত কৰাত মুখ্য ভূমিকা পালন কৰিছিল। তাৰ পিছত তেওঁ সংহত শিশু উন্নয়ন সেৱাৰ কৰ্মী সংঘ, অল ইণ্ডিয়া ফেডাৰেচন অৱ অংগনবাডী ৱৰ্কাৰছ এণ্ড হেল্পাৰছ প্ৰতিষ্ঠা কৰে। ৰাষ্ট্ৰীয় উপ-সভানেত্ৰী হোৱাৰ লগতে সংগঠনটোৰ পশ্চিমবংগ ৰাজ্যিক উপ-সভানেত্ৰীও হয়। ইয়াৰ পিছত তেওঁ ভাৰতীয় ট্ৰেড ইউনিয়ন কেন্দ্ৰৰ মূলসুঁতিৰ আন্দোলনত যোগদান কৰে আৰু ভাৰতীয় ট্ৰেড ইউনিয়ন কেন্দ্ৰৰ পশ্চিম বংগ ৰাজ্যিক সমিতিলৈ নিৰ্বাচিত হয়।

১৯৮২ চনৰ পৰা ১৯৯৬ চনলৈ দীৰ্ঘ ১৪ বছৰ ধৰি মেমাৰী বিধানসভা সমষ্টিৰ পৰা নিৰ্বাচিত হৈ পশ্চিমবংগ বিধানসভাৰ সদস্যও আছিল। বাওঁপন্থী শাসনৰ সময়ত তেওঁ ১৯৮০ চনত অন্যতম উৎকৃষ্ট বিধায়িকা হিচাপে পৰিগণিত হয় আৰু বিভিন্ন বিধানসভা সমিতি আৰু চৰকাৰী সংস্থাৰ সৈতে জড়িত হয়।

মহাৰাণী কোনাৰ সকলো বাওঁফালৰ আৰু ব্ৰিগেডৰ সভাত নিয়মীয়াকৈ উপস্থিত আছিল। ২০২২ চনৰ ২৭ ফেব্ৰুৱাৰীত অনুষ্ঠিত মেমাৰী পৌৰ নিৰ্বাচনত মহাৰাণী কোনাৰৰ বয়স ৮৮ বছৰ আছিল যদিও ভাৰতীয় কমিউনিষ্ট পাৰ্টিৰ প্ৰাৰ্থীৰ হৈ বিভিন্ন ৱাৰ্ডত প্ৰচাৰ চলাইছিল। ২০২৩ চনত ২০২৪ চনৰ সাধাৰণ নিৰ্বাচনৰ বাবেও কনাৰে প্ৰচাৰ চলাইছিল।
## ব্যক্তিগত জীৱন
মহাৰাণীৰ বিবাহ হৈছিল কমিউনিষ্ট ৰাজনীতিবিদ আৰু অগ্নিনিৰ্বাপক কৃষক নেতা বিনয় কৃষ্ণ কোনাৰৰ সৈতে।
## মৃত্যু
২০২৪ চনৰ ৫ জানুৱাৰী শুকুৰবাৰে পশ্চিম বংগৰ পূৰ্বা বৰ্ধমান জিলাৰ মেমাৰীৰ বাসগৃহত ৯০ বছৰ বয়সত দীৰ্ঘদিনীয়া অসুস্থতাৰ পিছত ১:৫২ বজাত মহাৰাণী কোনাৰৰ মৃত্যু হয়। চিকিৎসা গৱেষণাৰ উন্নতিৰ বাবে কোনাৰে নিজৰ শৰীৰ দান কৰিছিল। ফলত হিন্দু ধৰ্মৰ কোনো ধৰণৰ ভাৰতীয় ৰীতি-নীতি পালন নকৰাকৈয়ে তেওঁৰ মৃতদেহ বৰ্ডৱান চিকিৎসা মহাবিদ্যালয় প্ৰশাসনৰ হাতত গতাই দিয়া হয়।
## তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
কৈজাদ কোটৱাল

**কৈজাদ কোটৱাল** () এগৰাকী ভাৰতীয় প্ৰযোজক, পৰিচালক, অভিনেত্ৰী, লেখক আৰু ডিজাইনাৰ। ভাৰতীয় প্ৰযোজনাৰ ভেজিনা মনোলগছকে ধৰি ২০০ৰো অধিক থিয়েটাৰ আৰু চলচ্চিত্ৰ নিৰ্মাণত তেওঁ কাম কৰিছে। ১৯৯৬ চনত তেওঁ কলা-নিৰ্দেশনাৰ বাবে এমি বঁটা লাভ কৰে।

কোটৱালে আমেৰিকাৰ ইণ্ডিয়ানাৰ ৱাবাছ কলেজৰ পৰা ট্ৰিপল মেজৰ স্নাতক ডিগ্ৰী লাভ কৰা প্ৰথমগৰাকী ব্যক্তি। তেওঁ অহাইঅ' ষ্টেট ইউনিভাৰ্চিটিত নাৰীবাদী আৰু উত্তৰ-ঔপনিৱেশিক সাহিত্যত স্নাতকোত্তৰ ডিগ্ৰী লাভ কৰাৰ লগতে শিল্প, চলচ্চিত্ৰ আৰু থিয়েটাৰত নতুন সংবাদ মাধ্যম আৰু প্ৰযুক্তিৰ ডক্টৰেট ডিগ্ৰী লাভ কৰে।

কোটৱালে মাতৃ আৰু সহ-পৰিচালক মহাবানু মোডী-কোতৱালৰ সৈতে পূৰ-বক্স প্ৰডাকচন নামৰ এটা প্ৰডাকচন কোম্পানীৰ সহ-মালিক। এই কোম্পানীটোৰ জৰিয়তে তেওঁলোকে ভাৰতত দ্য ভেজিনা মনোলগছৰ দীৰ্ঘদিনীয়া প্ৰযোজনা আৰম্ভ কৰে আৰু ২০০৩ চনত মুম্বাইৰ পৃথ্বী থিয়েটাৰত প্ৰথমবাৰৰ বাবে প্ৰদৰ্শিত হয়। তেওঁলোকে নাটকখন হিন্দী আৰু গুজৰাটীলৈ অনুবাদ কৰিছে।  তেতিয়াৰ পৰাই ডলী ঠাকুৰে আৰু মোনা আম্বেগাওঁকাৰৰ দৰে অভিনেতাই ইয়াক ধাৰাবাহিকভাৱে পৰিবেশন কৰি আহিছে।[5] কোটৱাল আৰু মোডী-কোটৱালে মিলি ২০০৮ চনত মহিলা সবলীকৰণৰ পোষকতা কৰিবলৈ মেক-এ-ডিফাৰেন্স ফাউণ্ডেশ্যন প্ৰতিষ্ঠা কৰে।

২০১৪ চনত তেওঁ নতুন দিল্লীত অনুষ্ঠিত হোৱা দ্বিতীয় বাৰ্ষিক ভাৰতীয় মহিলা নেতৃত্ব সন্মিলনত অন্যান্য শিল্পী আৰু মহিলা অধিকাৰ কৰ্মীসকলৰ সৈতে অংশগ্ৰহণ কৰে।

২০১৮ চনৰ ডিচেম্বৰ মাহত কোটৱালে "শিল্প আৰু দুৰ্ঘটনামূলক কৰ্মী" শীৰ্ষক টেড বক্তৃতা প্ৰদান কৰে।

২০১৯ চনত কোতৱাল আৰু মোডী-কোতৱালক নাৰী অধিকাৰৰ বাবে কৰা সক্ৰিয়তাৰ বাবে *কৰ্মবীৰ পুৰুষাৰ্থন বঁটা* প্ৰদান কৰা হয়।
## তথ্যসূত্ৰ
আশা কটোৱাল

**আশা কটোৱাল** () এগৰাকী কৰ্মী আৰু দলিত মহিলাৰ অধিকাৰৰ ক্ষেত্ৰত কাম কৰি থকা মহিলা। তেওঁ ভাৰতৰ দলিত মহিলা অধিকাৰ আন্দোলনৰ প্ৰাক্তন সাধাৰণ সম্পাদিকা, যাক সৰ্বভাৰতীয় দলিত মহিলা অধিকাৰ মঞ্চ (AIDMAM) বুলি কোৱা হয়,যি দলিত মানৱ অধিকাৰৰ ৰাষ্ট্ৰীয় অভিযানৰ অংশ।  ইয়াৰ উপৰি তেওঁ WinG-India, 2016 ৰ ষ্টিয়াৰিং কমিটিৰ আহ্বায়ক আৰু অংশ।ভাৰতৰ উত্তৰ-পূব অংশৰ মহিলাসকলৰ নেতৃত্বক আগুৱাই নিয়া এটা নেটৱৰ্ক, আৰু শোষণমূলক কাঠামোক প্ৰত্যাহ্বান জনোৱা আৰু লিংগ সমতা থকা সমাজ এখন সক্ষম কৰাৰ লক্ষ্যৰে সকলো স্তৰৰ শাসন ব্যৱস্থাত দলিত আৰু জনজাতীয় সম্প্ৰদায়ক জড়িত কৰা।

## পেছাদাৰী অৰ্হতা
কটোৱালে সামাজিক কামত মাষ্টাৰ ডিগ্ৰী লাভ কৰিছে আৰু দাতা সংস্থাৰ সৈতে বিভিন্ন পদবীত অধিষ্ঠিত হৈ ভাৰতৰ প্ৰান্তীয় মহিলাসকলৰ অধিকাৰৰ ওপৰত গুৰুত্ব আৰোপ কৰি উন্নয়ন খণ্ডত কাম কৰি আহিছে।

## পেছাদাৰী কেৰিয়াৰ
কটোৱালৰ নেতৃত্বত AIDMAM-এ একাধিক কাৰ্যসূচী আয়োজন কৰিছে, য'ত দলিত মহিলাৰ ন্যায় সম্পৰ্কীয় ৰাষ্ট্ৰীয় ন্যায়াধিকৰণো আছে, যিয়ে ২০১৩ চনৰ ৩০ ছেপ্টেম্বৰ আৰু ১ অক্টোবৰত অনুষ্ঠিত বৈঠকৰ পিছত দলিত মহিলাৰ ওপৰত হোৱা হিংসাৰ প্ৰতিবেদন প্ৰকাশ কৰিছিল।

কটোৱাল আৰু এআইডিএমএএমৰ উদ্যোগত "ভাৰতত দলিত মহিলাৰ বাবে বাজেট পুনৰ নিৰ্ধাৰণ", আন্তঃৰাষ্ট্ৰীয় মানৱ অধিকাৰ ব্যৱস্থাৰ প্ৰশিক্ষণ কাৰ্যসূচী আৰু দলিত মহিলা স্বাভিমান যাত্ৰাৰ দৰে ভাৰতৰ গুৰুত্বপূৰ্ণ ৰাজ্যসমূহৰ মাজেৰে দলিত মহিলাৰ আত্মসন্মান সমদল আদি শীৰ্ষক এক ৰাষ্ট্ৰীয় সন্মিলনৰ আয়োজন কৰা হৈছে। ২০১৫ চনত উত্তৰ আমেৰিকাৰ ১৬খন চহৰৰ আশে-পাশে দলিত মহিলা আত্মসন্মান আন্দোলন হিচাপেও তেওঁ উত্তৰ আমেৰিকা ভ্ৰমণৰ আয়োজন কৰিছে।

আশাই দলিত ইতিহাস মাহ সৃষ্টিৰ লগত জড়িত হৈ আছে। ইয়াৰ লক্ষ্য হৈছে বিশ্বৰ দলিতসকলৰ পৰা ইতিহাসলৈ আগবঢ়োৱা অৱদানসমূহ জনতাৰ মাজত প্ৰসাৰ কৰা।
## তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
জেচি পাল

**জেচি পাল** () এগৰাকী ভাৰতীয় বিপণনকাৰী, বিপণন পৰামৰ্শদাতা প্ৰতিষ্ঠানৰ প্ৰতিষ্ঠাপক আৰু মুখ্য কাৰ্যবাহী বিষয়া, ৰাজহুৱা বক্তা, আৰু লেখক। তেওঁ তেওঁ উইপ্ৰ' আই টি বিজনেছৰ মুখ্য বিপণন বিষয়া আৰু ইনফোচিছৰ গ্ল'বেল ব্ৰেণ্ড মেনেজাৰ আছিল।।

পাল এছকিউএছ ইণ্ডিয়া বিএফএছআই লিমিটেড, এক্সপ্লিঅ' ছলিউচন, বাজাজ কনজিউমাৰ কেয়াৰ, ৰয়েল অৰ্কিড হোটেল, ক্ৰেডিটএক্সেছ গ্ৰামীনৰ এজন অকাৰ্যবাহী সঞ্চালক।

## শিক্ষা আৰু ব্যক্তিগত জীৱন
তেওঁ দিল্লীৰ কনভেণ্টত শিক্ষা আৰম্ভ কৰিছিল, অষ্ট্ৰেলিয়াৰ ছিডনীত ২য়ৰ পৰা ৫ম শ্ৰেণীলৈকে কৰিছিল আৰু তামিলনাডুৰ জন্ম গাঁও নাচৰতত থকা অল গাৰ্লছ স্কুলৰ পৰা স্কুলীয়া শিক্ষা সম্পূৰ্ণ কৰিছিল।

পালে কম্পিউটাৰ বিজ্ঞানত স্নাতক ডিগ্ৰী আৰু তিৰুচিৰাপল্লীৰ নেচনেল ইনষ্টিটিউট অৱ টেকন'লজিৰ পৰা অভিযান্ত্ৰিক ডিগ্ৰী আৰু ইণ্ডিয়ান ইনষ্টিটিউট অৱ মেনেজমেণ্ট কলিকতাৰ পৰা বিপণনত এম বি এ ডিগ্ৰী লাভ কৰিছে।

পাল বিবাহিত, এগৰাকী কন্যা সন্তান আছে আৰু ভাৰতৰ বেংগালুৰুত বাস কৰে।

## কেৰিয়াৰ
এন আই টিৰ পৰা স্নাতক হোৱাৰ পিছত তেওঁ টেকন’লজি ডিজাইন ফাৰ্ম টাটা এলক্সচিত প্ৰশিক্ষক আৰু বিক্ৰী সহায়ক দলৰ অংশ হিচাপে যোগদান কৰে।

পালে প্ৰায় ১৫ বছৰ ধৰি অ’ এণ্ড এম, ইনফ’ছিছ আৰু আইগেটকে ধৰি কোম্পানীত কাম কৰিছিল। ১৯৯৮ চনত পালে ইনফ’ছিছত গ্ল’বেল ব্ৰেণ্ড মেনেজাৰ হিচাপে কাম কৰিছিল। তেওঁৰ ভূমিকাৰ ভিতৰত আছিল কোম্পানীটোৰ বিপণন দল আৰু ৱাৰ্টন ইনফ'ছিছ বিজনেছ ট্ৰান্সফৰ্মেচন এৱাৰ্ডৰ দৰে ফিল্ড মাৰ্কেটিং কাৰ্যসূচীৰ নেতৃত্ব দিয়া, য'ত তেওঁ এংকৰ কৰিছিল। তেওঁৰ সময়ত ইনফ'চিছে আমেৰিকা যুক্তৰাষ্ট্ৰত অৱস্থিত আইটি চাৰ্ভিচেছ মাৰ্কেটিং এছ'চিয়েশ্যনৰ হীৰা বঁটাও লাভ কৰিছিল। ১৯৯৯ চনত ইনফ'ছিছৰ আমেৰিকান ডিপ'জিটৰী শ্বেয়াৰছৰ নাছডাক তালিকাত জড়িত থকা দলৰো তেওঁ অংশ আছিল।

পালে ইনফ’ছিছ এৰি ২০০৩ চনত এটা ষ্টাৰ্ট-আপ বেক-অফিচ ফাৰ্ম কুইণ্টেণ্ট কৰ্প’ৰেশ্যনৰ গ্ল’বেল মাৰ্কেটিং হেড হিচাপে যোগদান কৰে। কুইণ্টাণ্টক অতি সোনকালেই আইগেট কৰ্পৰ দ্বাৰা অধিগ্ৰহণ কৰা হৈছিল য'ত তেওঁ দুবছৰ ধৰি কাম কৰিছিল।

২০০৫ চনত পাল মুখ্য বিপণন বিষয়া হয় আৰু উইপ্ৰ’ত ৫০ জনীয়া এটা দলৰ নেতৃত্ব দিয়ে।

২০০৯ চনত পালে উইপ্ৰ’ টেকন’লজিছ এৰি নিজাকৈ এটা উদ্যোগ পল ৰাইটাৰ ষ্ট্ৰেটেজিক এডভাইজাৰী আৰম্ভ কৰে। পালক ভাৰতৰ তথ্য প্ৰযুক্তিৰ ক্ষেত্ৰত অন্যতম প্ৰভাৱশালী মহিলা হিচাপে ধৰা হয়।

## তথ্যসূত্ৰ

শ্ৰেণী:একবিংশ শতিকাৰ ভাৰতীয় অভিযন্তা
শ্ৰেণী:বিংশ শতিকাৰ ভাৰতীয় অভিযন্তা
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
প্ৰভা চেটাৰ্জী

**প্ৰভা আৰ. চেটাৰ্জী** () ভাৰতৰ বাংগালুৰুৰ জন এফ ৱেলচ টেকন'লজি চেণ্টাৰ (পূৰ্বৰ জেনেৰেল ইলেক্ট্ৰিক গ্ল'বেল ৰিচাৰ্চ এণ্ড টেকন'লজি ডেভেলপমেণ্ট চেণ্টাৰ)ৰ এগৰাকী ভাৰতীয় বিজ্ঞানী।

তেওঁ পূৰ্বে হায়দৰাবাদৰ ইণ্ডিয়ান ইনষ্টিটিউট অৱ কেমিকেল টেকন’লজিৰ জ্যেষ্ঠ বিজ্ঞানী আৰু ভাৰতৰ ছ’চাইটি ফৰ বায়’মেটেৰিয়েলছ এণ্ড আৰ্টিফিচিয়েল অৰ্গেনছৰ কাৰ্যনিৰ্বাহক সমিতিৰ পূৰ্বৰ সদস্য আছিল। তেওঁ মূলতঃ ভাৰতৰ বৈজ্ঞানিক আৰু কাৰিকৰী শিক্ষাৰ সৈতে জড়িত কাম কৰে।

## শিক্ষা
তেওঁ কেৰালাৰ অট্টাপ্লামৰ ওচৰৰ এখন অবৰ্ণনীয় গাঁৱৰ এখন সৰু কলেজৰ পৰা স্নাতক ডিগ্ৰী লাভ কৰে। কলেজীয়া ছাত্ৰী হিচাপে বাংগালুৰুৰ ভাৰতীয় বিজ্ঞান প্ৰতিষ্ঠানৰ পৰা ৰাষ্ট্ৰীয় বিজ্ঞান প্ৰতিভা অনুসন্ধান বৃত্তি লাভ কৰে। এই বৃত্তিটোৱে তেওঁক স্নাতকোত্তৰ, ১৯৭৭ চনত পি.এইচডি. আৰু তাৰ পাছত বিজ্ঞানত কেৰিয়াৰ গঢ়িবলৈ সহায় কৰে।

## কেৰিয়াৰ
প্ৰভাৰ কেৰিয়াৰ ট্ৰেজেক্টৰীত একাডেমী চৰকাৰী গৱেষণা আৰু উন্নয়ন আৰু তাৰ পাছত উদ্যোগত ষ্টিণ্ট জড়িত হৈ আছে। তেওঁ ঔদ্যোগিক গৱেষণাৰ বাবে ভাস্কিক বঁটা আৰু এম.আৰ.এছ.আই লেকচাৰ বঁটা লাভ কৰিছিল। তেওঁ ভাৰতৰ বৈজ্ঞানিক আৰু কাৰিকৰী শিক্ষাৰ নীতিৰ সৈতেও জড়িত।

## বঁটা
চেটাৰ্জীয়ে ভাস্কিক বঁটা (ঔদ্যোগিক গৱেষণা) আৰু এম.আৰ.এছ.আই. বক্তৃতা বঁটা লাভ কৰিছে।

## তথ্যসূত্ৰ

শ্ৰেণী:বিংশ শতিকাৰ ভাৰতীয় অভিযন্তা
শ্ৰেণী:ভাৰতীয় মহিলা অভিযন্তা
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
গৃহলক্ষ্মী (আলোচনী)

**গৃহলক্ষ্মী** হ'ল মাতৃভূমি গ্ৰুপৰ দ্বাৰা প্ৰকাশিত এখন পষেকীয়া ভাৰতীয় আলোচনী। ২০১৩ চনৰ ডিচেম্বৰ মাহলৈকে আই আৰ এছ জৰীপ ২০১৩ অনুসৰি প্ৰচলনৰ ভিত্তিত ই ভাৰতৰ পঞ্চম বৃহত্তম আঞ্চলিক আলোচনী, ইয়াৰ গড় যোগ্যতাসম্পন্ন বিক্ৰী ৮২৬,০০০ কপি।

## ইতিহাস আৰু প্ৰফাইল

মালয়ালম ভাষাত প্ৰকাশিত মহিলা আলোচনী *গ্ৰহলক্ষ্মী* ১৯৭৯ চনত মাহেকীয়া প্ৰকাশন হিচাপে মুকলি কৰা হয়। ২০১৩ চনত ই দ্বি-সাপ্তাহিক কাকতত পৰিণত হয়। *গৃহলক্ষ্মীৰ*  মালিক আৰু প্ৰকাশ মথৰুভূমি, আৰু ইয়াৰ ভিত্তি কোজিকোডত।

## মহিলাৰ মিডনাইট হাফ মাৰাথন

২০১৬ চনৰ ৩০ জানুৱাৰীত গৃহলক্ষ্মীয়ে কেৰেলাৰ কোচিত মহিলাৰ মিডনাইট হাফ-মাৰাথনৰ আয়োজন কৰে৷ বিশিষ্ট মালয়ালম অভিনেতা মমতা মহনদাস, অলিম্পিক খেলুৱৈ অঞ্জু ববী জৰ্জ আৰু সমাজকৰ্মী সুনীতা কৃষ্ণন এই অনুষ্ঠানৰ ৰাষ্ট্ৰদূত আছিল।

নাৰীত্বৰ উদযাপন হিচাপে আয়োজিত এই কাৰ্যসূচী আছিল ৰাতিও মহিলাৰ বাবে ৰাজপথ নিৰাপদ আৰু মুক্ত বুলি বাৰ্তা প্ৰচাৰ কৰা। প্ৰায় ২০০০ লোকে এই মাৰাথন দৌৰত অংশগ্ৰহণ কৰে। তদানীন্তন গৃহমন্ত্ৰী ৰমেশ চেন্নীথালাই এই অনুষ্ঠানৰ শুভাৰম্ভ কৰে। ৩০ জানুৱাৰীৰ নিশা ১০:৩০ বজাৰ পৰা আৰম্ভ হোৱা এই মাৰাথন দৌৰ ৩১ জানুৱাৰীলৈ পাৰ হৈ দুদিনীয়া মাৰাথন হিচাপে পৰিগণিত হয়।

## তথ্যসূত্ৰ

শ্ৰেণী:মহিলা আলোচনী
শ্ৰেণী:ভাৰতত প্ৰকাশিত আলোচনী
শ্ৰেণী:গণমাধ্যম
শ্ৰেণী:ভাৰতীয় মহিলা
অমৃতা ভাৰতী

**অমৃতা ভাৰতী** ওড়িশাৰ এগৰাকী ভাৰতীয় প্লেবেক গায়িকা। তেওঁ চনী টিভিত প্ৰচাৰিত চনী টিভি ইণ্ডিয়ান আইডল ছিজন ৬ৰ শীৰ্ষ বাৰত স্থান লাভ কৰিছিল। অমৃতাই ২০১২ চনত ওলিউডত আৰু ২০১৯ চনত বলীউডত গায়িকা হিচাপে আত্মপ্ৰকাশ কৰিছিল।

## ব্যক্তিগত জীৱন
অমৃতা ভাৰতীয়ে ২০১৩ চনত ৰাম দেৱী মহিলা বিশ্ববিদ্যালয়, ভুৱনেশ্বৰৰ পৰা অৰ্থনীতি বিষয়ত ডিগ্ৰী সম্পূৰ্ণ কৰে। পণ্ডিত ৰাজকিশোৰ পাণ্ডৱৰ অধীনত ভাৰতীয় শাস্ত্ৰীয় সংগীত (বিষাৰদ) আৰু পণ্ডিত সুকান্ত কুমাৰ কুণ্ডুৰ অধীনত ওডিছি কণ্ঠৰ কণ্ঠ প্ৰশিক্ষণৰ বিষয়ে অধ্যয়ন কৰিছে। 

## কেৰিয়াৰ

অমৃতা ভাৰতীৰ সংগীতৰ কেৰিয়াৰ আৰম্ভ হৈছিল ৫ বছৰ বয়সৰ পৰা। ২০১০ চনত তেওঁ ৰাজীৱ গান্ধী যুৱ গায়ক বঁটা লাভ কৰিছিল। ২০১১ চনত তৰংগ টিভিৰ দ্বাৰা পৰিচালিত ভইচ অৱ ওড়িশা ছিজন ১ ত অমৃতা ভাৰতীয়েও ৰানাৰ্ছ আপ হিচাপে বিচাৰক হিচাপে নিৰ্বাচিত হৈছিল।

সন্দেহী প্ৰিয়তমা, ৰাস্তা, সুন্দৰগড় ৰ ছলমান খান, তুহ কাহিদে আই লাভ ইউ আদি বহু ওদিয়া চিনেমাৰ বাবে অমৃতাই গীত গাইছে। মুভি ৰাস্তাৰ টাইটেল গীতৰ বাবে তেওঁক চিনেমা সংসাৰ এণ্ড শ্ব’টাইমৰ দ্বাৰা ২০১৬ চনৰ শ্ৰেষ্ঠ মহিলা গায়িকা হিচাপে সন্মানিত কৰা হৈছে। 

২০১৯ চনত জি মিউজিকৰ দ্বাৰা প্ৰযোজিত "বন্দে মাতৰম" মিউজিক ভিডিঅ'ত তেওঁ পাৰ্শ্ব শিল্পী হিচাপে কণ্ঠদান কৰিছে জিঅ' চিনেমাৰ ইনস্পেক্টৰ অবিনাশ ৱেব ছিৰিজৰ "জ্ঞান দো" আৰু তদুপৰি তেওঁ ভেচেলিন, পেৰাচুট, আই আই এফ এল, ইণ্ডিয়ান অইল, অৰিয়েণ্ট চিমেণ্ট আদিত কণ্ঠদান কৰিছে। 

## চলচ্চিত্ৰ তালিকা
 

## সংগীত তালিকা

## একক সংগীত
* "পাপা কি পৰী" (২০১৭) 
* "হুজুৰ শুক্ৰিয়া" (২০২০) 
* "তু হি বাতা" (২০২০) 
* "তিষ্ণাগী" (২০২১) 
* "তৰী কথা" (২০২২) 
* "চাপ তিলক (লাউঞ্জ সংস্কৰণ)" (২০২২) 
* "শিৱ পাঁচাক্ষৰ স্তোত্ৰ" (২০২৩) 
* "জগন্নাথ কিছু মাগু নাহি তোটে" (২০২৩) 
* "গুঞ্জেগা ইণ্ডিয়া - বিশ্বকাপ সংগীত" (২০২৩) 
* "তৰী মেৰী কাহানী" (২০২৪) 
* "অচ্যুতম কেশৱম" (২০২৪) 
* "হনুমান চালিচা - লালাবাই সংস্কৰণ" (২০২৫)

## বাহ্যিক সংযোগ
* Amrita Bharati at YouTube
* Amrita Bharati at Instagram

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ওড়িয়া ব্যক্তি
শ্ৰেণী:গায়িকা
ভাতুৰা

**ভাতুৰা** () ভাৰতীয় উপমহাদেশৰ খাদ্যাভ্যাসৰ পৰা উৎপত্তি হোৱা এবিধ ফুলি উঠা বেকিং মিশ্ৰিত টেঙা আটা বা ময়দাৰে কৰা ৰুটি। উত্তৰ আৰু পূব ভাৰতত ইয়াক সাধাৰণতে দুপৰীয়াৰ আহাৰ বা ব্ৰেকফাষ্টৰ খাদ্য হিচাপে পৰিৱেশন কৰা হয়। ডাঙৰ বুটৰ তৰকাৰী (চোলে বা চানে বুলি কোৱা হয়)ৰ সৈতে লগ কৰিলে ই চোলে ভাতুৰে নামৰ পৰম্পৰাগত খাদ্য গঠন কৰে।

ভতুৰা পুৰিৰ সৈতে মিল আছে যদিও দৈ যুক্ত ময়দা বা আটাৰ গুড়িৰে তৈয়াৰ কৰা হয়।

## প্ৰস্তুতি
এটা সাধাৰণ ৰেচিপিত সৰ্বকাৰ্যকৰী আটা ( বা ময়দা), দৈ, ঘিউ বা তেল আৰু চেনি আৰু বেকিং পাউদাৰ আদি মিহলি কৰা হয়। এবাৰ ভালদৰে মিহলি কৰি লডা কৰি লডাটো ভালদৰে কোমল হ’বলৈ দিয়া হয়, আৰু তাৰ পিছত এই লডাটোৰ পৰা সৰু সৰু বলবোৰ হয় হাতেৰে গোল কৰি লোৱা হয় আৰু বেলনা মাৰি ব্যৱহাৰ কৰি সমান কৰা হয়। তাৰ পিছত ৰুটিৰ টুকুৰাবোৰ ডিপ ফ্ৰাই কৰা হয়, যেতিয়ালৈকে সেইবোৰ ফুলি উঠি লাহে লাহে ব্ৰাউন হোৱালৈ ভাজিব লাগে। কোমল আৰু ফুলি উঠা ৰুটি ৰবৰৰ দৰে হয় আৰু চোবাই খোৱা হয়।

ভাতুৰা প্ৰায়ে দৈ, আচাৰ, বা শাক-পাচলিৰ লগত খোৱা হয়। চোলেৰ সৈতে খালে ই চোলে ভাতুৰে নামেৰে জনাজাত জনপ্ৰিয় পৰম্পৰাগত খাদ্যৰ সৃষ্টি কৰে।

## ভিন্নতা
এই খাদ্যৰ এটা ভিন্নতাত সৰ্বকাৰ্যকৰী আটাৰ পৰিৱৰ্তে চেমোলিনাৰ আটা ব্যৱহাৰ কৰা হয়। আন আন ভিন্নতাসমূহ হ'ল আলু ভাতুৰা (আলুৰে ভৰোৱা ভাতুৰা) আৰু পনীৰ ভতুৰা (পনীৰেৰে ভৰোৱা ভতুৰা)।

এটা ননফ্ৰাইড ভেৰিয়েন্ট হ’ল কুলচা, যিটো চেপেটা কেৰাহীত বেক বা ৰান্ধিব পাৰি আৰু ধনীয়াৰ পাতেৰে সজাই লোৱা হয়।
## তথ্য সূত্ৰ

শ্ৰেণী:খাদ্য
শ্ৰেণী:নিৰামিষ আহাৰ